title: 2008/493/ΕΚ: Απόφαση του Συμβουλίου, της 23ης Ιουνίου 2008 , για την τροποποίηση του παραρτήματος Ι της πράξης προσχώρησης της Βουλγαρίας και της Ρουμανίας

text:
               3.7.2008

               EL

               Επίσημη Εφημερίδα της Ευρωπαϊκής Ένωσης

               L 174/6

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 23ης Ιουνίου 2008
   για την τροποποίηση του παραρτήματος Ι της πράξης προσχώρησης της Βουλγαρίας και της Ρουμανίας
   (2008/493/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την πράξη προσχώρησης του 2005, και ιδίως το άρθρο 3 παράγραφος 6,
   την πρόταση της Επιτροπής,
   Εκτιμώντας τα ακόλουθα:

               (1)

               Το άρθρο 3 παράγραφος 3 της πράξης προσχώρησης του 2005 προβλέπει ότι η Βουλγαρία και η Ρουμανία προσχωρούν στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα Ι της εν λόγω πράξης.

               (2)

               Στις 8 Δεκεμβρίου 2004, τα κράτη μέλη υπέγραψαν σύμβαση σχετικά με την προσχώρηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (1) στη σύμβαση της 23ης Ιουλίου 1990 για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (2) («σύμβαση διαιτησίας»).

               (3)

               Είναι σκόπιμο να προβλεφθεί η προσχώρηση της Βουλγαρίας και της Ρουμανίας στη σύμβαση διαιτησίας, όπως αυτή τροποποιήθηκε με τη σύμβαση της 8ης Δεκεμβρίου 2004. Για το σκοπό αυτό, η σύμβαση της 8ης Δεκεμβρίου 2004 θα πρέπει να προστεθεί στο παράρτημα Ι της πράξης προσχώρησης του 2005,

         ΑΠΟΦΑΣΙΖΕΙ:
   Άρθρο 1
   Στο σημείο 2 του παραρτήματος Ι της πράξης προσχώρησης του 2005 προστίθεται η ακόλουθη περίπτωση:

               «—

               Σύμβαση της 8ης Δεκεμβρίου 2004 για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στη σύμβαση για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (ΕΕ C 160 της 30.6.2005, σ. 1).».

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 23 Ιουνίου 2008.

            Για το Συμβούλιο

            Ο Πρόεδρος

         I. JARC

      (1)  ΕΕ C 160 της 30.6.2005, σ. 1.

      (2)  ΕΕ L 225 της 20. 8.1990, σ. 10.


Σημαντική ανακοίνωση νομικού περιεχομένου

|

52007BP0126(01)

1. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2005 (C6-0400/2006 - 2006/2167(DEC))

Επίσημη Εφημερίδα αριθ. 074 E της 20/03/2008 σ. 0261 - 0262

		1.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2005 (C6-0400/2006 — 2006/2167(DEC))Το Ευρωπαϊκό Κοινοβούλιο,- έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2005 [1],- έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για τοοικονομικό έτος 2005 συνοδευόμενη από τις απαντήσεις του Κέντρου [2],- έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),- έχοντας υπόψη τη Συνθήκη ΕΚ και συγκεκριμένα το άρθρο 276,- έχοντας υπόψη τον κανονισμό του Συμβουλίου (ΕΚ, Ευρατόμ) αριθ. 1605/2002 της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [3] και συγκεκριμένα το άρθρο 185,- έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου της 21ης Απριλίου 2004 σχετικά με τη σύσταση του Ευρωπαϊκού Κέντρου Πρόληψης και Ελέγχου Νόσων [4] και συγκεκριμένα το άρθρο 23,- έχοντας υπόψη τον κανονισμό της Επιτροπής (ΕΚ, Ευρατόμ) αριθ. 2343/2002 της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού του Συμβουλίου (ΕΚ, Ευρατόμ) αριθ. 1605/2002 [5] και συγκεκριμένα το άρθρο 94,- έχοντας υπόψη το άρθρο 71 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0119/2007),1. χορηγεί απαλλαγή στον εκτελεστικό διευθυντή του Ευρωπαϊκού Κέντρου Πρόληψης και Ελέγχου Νόσων για την εκτέλεση του προϋπολογισμού του Οργανισμού για το οικονομικό έτος 2005·2. καταγράφει τις παρατηρήσεις του στο ψήφισμα που ακολουθεί·3. αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον εκτελεστικό διευθυντή του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).[1] ΕΕ C 266 της 31.10.2006, σ. 31.[2] ΕΕ C 312 της 19.12.2006, σ. 54.[3] ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).[4] ΕΕ L 142 της 30.4.2004, σ. 1.[5] ΕΕ L 357 της 31.12.2002, σ. 72.--------------------------------------------------


Avis juridique important

|

E1995G0002

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 2/95/ME της 18ης Μαΐου 1995 για την τροποποίηση του κανονισμού λειτουργίας της μόνιμης επιτροπής των κρατών της ΕΖΕΣ

Επίσημη Εφημερίδα αριθ. L 244 της 12/10/1995 σ. 0080 - 0080

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 2/95/ME της 18ης Μαΐου 1995 για την τροποποίηση του κανονισμού λειτουργίας της μόνιμης επιτροπής των κρατών της ΕΖΕΣ Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,Έχοντας υπόψη:τη συμφωνία για τη μόνιμη επιτροπή των κρατών της ΕΖΕΣ, όπως προσαρμόστηκε από το πρωτόκολλο προσαρμογής της συμφωνίας για τη μόνιμη επιτροπή των κρατών της ΕΖΕΣ, εφεξής καλουμένης «η συμφωνία», και ιδίως το άρθρο 7,την απόφαση αριθ. 1/94/ΜΕ της μόνιμης επιτροπής των κρατών της ΕΖΕΣ της 10ης Ιανουαρίου 1994 για την έγκριση του κανονισμού λειτουργίας της μόνιμης επιτροπής των κρατών της ΕΖΕΣ,την έναρξη ισχύος της συμφωνίας του Λιχτενστάιν την 1η Μαΐου 1995,Εκτιμώντας ότι ο κανονισμός λειτουργίας της μόνιμης επιτροπής των κρατών της ΕΖΕΣ πρέπει να τροποποιηθεί μετά την έναρξη ισχύος της συμφωνίας του Λιχτενστάιν,ΑΠΟΦΑΣΙΖΕΙ:Άρθρο 1 Το άρθρο 11 παράγραφος 1 του κανονισμού λειτουργίας της μόνιμης επιτροπής των κρατών της ΕΖΕΣ αντικαθίσταται από το ακόλουθο κείμενο:«1. Οι αντιπρόσωποι δύο κρατών της ΕΖΕΣ αποτελούν απαρτία.».Άρθρο 2 Η παρούσα απόφαση εφαρμόζεται άμεσα.Άρθρο 3 Η απόφαση αυτή δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 18 Μαΐου 1995.Για τη μόνιμη επιτροπήΟ ΠρόεδροςEivinn BERG


Avis juridique important

|

32003B0410

2003/410/ΕΚ: Απόφαση του Ευρωπαϊκού Κοινοβουλίου, της 8ης Απριλίου 2003, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001 — Τμήμα II — Συμβούλιο

Επίσημη Εφημερίδα αριθ. L 148 της 16/06/2003 σ. 0042 - 0042 Επίσημη Εφημερίδα αριθ. 064 E της 12/03/2004 σ. 0216 - 0216

Απόφαση του Ευρωπαϊκού Κοινοβουλίουτης 8ης Απριλίου 2003σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001 - Τμήμα II - Συμβούλιο(2003/410/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 2001 (SEC(2002) 405 - C5-0243/2002),έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 2001, συνοδευόμενη από τις απαντήσεις των θεσμικών οργάνων (C5-0538/2002)(1),έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0538/2002),έχοντας υπόψη τη σύσταση του Συμβουλίου, της 7ης Μαρτίου 2003 (C5-0087/2003),έχοντας υπόψη το άρθρο 272 παράγραφος 10 και το άρθρο 275 της συνθήκης ΕΚ,έχοντας υπόψη το άρθρο 22 παράγραφοι 2 και 3 του δημοσιονομικού κανονισμού της 21ης Δεκεμβρίου 1977(2), καθώς και το άρθρο 50 του δημοσιονομικού κανονισμού της 25ης Ιουνίου 2002(3),έχοντας υπόψη τα άρθρα 93α και το παράρτημα V του κανονισμού του,έχοντας υπόψη την έκθεση της Επιτροπής Ελέγχου του Προϋπολογισμού (A5-0101/ 2003/αναθ. 1),1. χορηγεί απαλλαγή στον Γενικό Γραμματέα του Συμβουλίου όσον αφορά την εκτέλεση του προϋπολογισμού για το οικονομικό έτος 2001 (επιχειρησιακές δαπάνες)·2. καταγράφει τις παρατηρήσεις του στο συνοδευτικό ψήφισμα·3. αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 295 της 28.11.2002, σ. 1.(2) ΕΕ L 356 της 31.12.1977, σ. 1.(3) ΕΕ L 248 της 16.9.2002, σ. 1.


title: Απόφαση του Συμβουλίου, της 22ας Δεκεμβρίου 2009 , για τον διορισμό του Γενικού Γραμματέα του Συμβουλίου της Ευρωπαϊκής Ένωσης για το διάστημα από 26 Ιουνίου 2011 έως 30 Ιουνίου 2015

text:
               24.12.2009

               EL

               Επίσημη Εφημερίδα της Ευρωπαϊκής Ένωσης

               L 347/31

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2009
   για τον διορισμό του Γενικού Γραμματέα του Συμβουλίου της Ευρωπαϊκής Ένωσης για το διάστημα από 26 Ιουνίου 2011 έως 30 Ιουνίου 2015
   (2009/1009/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 240 παράγραφος 2, πρώτο εδάφιο,
   Εκτιμώντας ότι θα πρέπει να διορισθεί ο Γενικός Γραμματέας του Συμβουλίου για το διάστημα από 26 Ιουνίου 2011 έως 30 Ιουνίου 2015,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Uwe CORSEPIUS διορίζεται Γενικός Γραμματέας του Συμβουλίου της Ευρωπαϊκής Ένωσης για το διάστημα από 26 Ιουνίου 2011 έως 30 Ιουνίου 2015.
   Άρθρο 2
   Η παρούσα απόφαση κοινοποιείται στον κ. Uwe CORSEPIUS από τον Πρόεδρο του Συμβουλίου.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Δεκεμβρίου 2009.

            Για το Συμβούλιο

            Ο Πρόεδρος

         A. CARLGREN


title: Απόφαση αριθ. 771/2006/ΕΚ του Ευρωπαϊκού Κοινοβουλίου και του Συμβουλίου, της  17ης Μαΐου 2006 , σχετικά με το Ευρωπαϊκό Έτος Ίσων Ευκαιριών για Όλους (2007) — Προς μια δίκαιη κοινωνία   (Κείμενο που παρουσιάζει ενδιαφέρον για τον ΕΟΧ)

text:
               31.5.2006

               EL

               Επίσημη Εφημερίδα της Ευρωπαϊκής Ένωσης

               L 146/1

      ΑΠΌΦΑΣΗ αριθ. 771/2006/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 17ης Μαΐου 2006
   σχετικά με το Ευρωπαϊκό Έτος Ίσων Ευκαιριών για Όλους (2007) — Προς μια δίκαιη κοινωνία
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 13 παράγραφος 2,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη της Επιτροπής των Περιφερειών (2),
   Αποφασίζοντας σύμφωνα με τη διαδικασία του άρθρου 251 της συνθήκης (3),
   Εκτιμώντας τα ακόλουθα:

               (1)

               Η ίση μεταχείριση αποτελεί θεμελιώδη αρχή της Ευρωπαϊκής Ένωσης. Η αρχή αυτή θα πρέπει να λαμβάνεται υπόψη σε όλες τις πολιτικές της Ευρωπαϊκής Ένωσης.

               (2)

               Βάσει του άρθρου 13 της συνθήκης, το Συμβούλιο εξέδωσε την οδηγία 2000/43/ΕΚ, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής καταγωγής (4), μεταξύ άλλων, στους τομείς της απασχόλησης, της επαγγελματικής κατάρτισης, της εκπαίδευσης, των αγαθών και των υπηρεσιών και της κοινωνικής προστασίας, την οδηγία 2000/78/ΕΚ, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (5), που απαγορεύει τις διακρίσεις λόγω θρησκείας ή πεποιθήσεων, αναπηρίας, ηλικίας και γενετήσιου προσανατολισμού, καθώς και την οδηγία 2004/113/ΕΚ, της 13ης Δεκεμβρίου 2004, για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών (6).

               (3)

               Το άρθρο 2 της συνθήκης προβλέπει ότι η προώθηση της ισότητας μεταξύ ανδρών και γυναικών αποτελεί έναν από τους βασικούς στόχους της Κοινότητας. Παρομοίως, το άρθρο 3 παράγραφος 2 της συνθήκης διαλαμβάνει ότι η Κοινότητα επιδιώκει να εξαλειφθούν οι ανισότητες και να προαχθεί η ισότητα μεταξύ ανδρών και γυναικών σε όλες τις δραστηριότητές της.

               (4)

               Το άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης θεσπίζει την απαγόρευση των διακρίσεων για μια σειρά από λόγους, το δε άρθρο 23 θεσπίζει την απαίτηση η ισότητα μεταξύ ανδρών και γυναικών να διασφαλίζεται σε όλους τους τομείς.

               (5)

               Η κοινοτική νομοθεσία όσον αφορά την ίση μεταχείριση και τη μη διάκριση καλύπτει όλα τα πρόσωπα στην Ευρωπαϊκή Ένωση.

               (6)

               Το Ευρωπαϊκό Κοινωνικό Θεματολόγιο για την περίοδο 2005-2010, το οποίο συμπληρώνει και στηρίζει τη στρατηγική της Λισσαβώνας, διαδραματίζει νευραλγικό ρόλο στην προώθηση της κοινωνικής διάστασης της οικονομικής ανάπτυξης. Μία από τις προτεραιότητες του εν λόγω θεματολογίου είναι η προώθηση των ίσων ευκαιριών για όλους ως μέσο δημιουργίας μιας κοινωνίας με μεγαλύτερες ικανότητες κοινωνικής ενσωμάτωσης.

               (7)

               Το 2007 συμπληρώνονται δέκα χρόνια από το Ευρωπαϊκό Έτος κατά του Ρατσισμού, το οποίο κατέστησε εφικτή την πραγματοποίηση αξιόλογης προόδου προς την εξάλειψη των φυλετικών διακρίσεων.

               (8)

               Η ευρωπαϊκή νομοθεσία αύξησε σημαντικά το επίπεδο της εγγυημένης ισότητας και προστασίας από τις ανισότητες και τις διακρίσεις σε ολόκληρη την Ευρωπαϊκή Ένωση και λειτούργησε καταλυτικά για την ανάπτυξη συγκροτημένης προσέγγισης όσον αφορά την ισότητα και την απαγόρευση των διακρίσεων, με βάση τον σεβασμό των δικαιωμάτων. Παρ’ όλα αυτά, υπάρχουν πρόσωπα εντός της Ευρωπαϊκής Ένωσης τα οποία συνεχίζουν να αντιμετωπίζουν δυσμενείς διακρίσεις και άνιση μεταχείριση στον καθημερινό τους βίο.

               (9)

               Το Ευρωπαϊκό Έτος Ίσων Ευκαιριών για Όλους (εφεξής: «Ευρωπαϊκό Έτος») θα πρέπει να δημιουργήσει δυναμική για την υποστήριξη των προσπαθειών των κρατών μελών που αποσκοπούν στην εφαρμογή της κοινοτικής νομοθεσίας σε θέματα ισότητας και μη διάκρισης.

               (10)

               Είναι σημαντικό τα μέτρα που αφορούν τη φυλετική ή εθνοτική καταγωγή, τη θρησκεία ή τις πεποιθήσεις, την αναπηρία, την ηλικία ή τον γενετήσιο προσανατολισμό να λαμβάνουν πλήρως υπόψη τις διαφορές των φύλων.

               (11)

               Η διαβούλευση που διοργάνωσε η Επιτροπή μέσω της πράσινης βίβλου με τίτλο «Ισότητα και έλλειψη διακρίσεων στη διευρυμένη Ευρωπαϊκή Ένωση» η οποία παρουσιάσθηκε στις 28 Μαΐου 2004 αποδεικνύει ότι, για την πλειονότητα των ερωτηθέντων, η Ένωση θα πρέπει να εντείνει τις προσπάθειές της για την καταπολέμηση των διακρίσεων βάσει φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.

               (12)

               Στο ψήφισμά του της 28ης Απριλίου 2005 για την κατάσταση των Ρόμα στην Ευρωπαϊκή Ένωση (7), το Ευρωπαϊκό Κοινοβούλιο εφιστά την προσοχή στην επικράτηση του αρνητικού προς τους αθιγγάνους κλίματος και στις διακρίσεις που τούτο συνεπάγεται ως προς τις ευκαιρίες απασχόλησης, εκπαίδευσης και κοινωνικών υπηρεσιών για την πλέον μειονεκτούσα εθνοτική-μειονοτική ομάδα της Ευρωπαϊκής Ένωσης.

               (13)

               Βασικά στοιχεία για την αποτελεσματικότητα του κοινοτικού νομοθετικού πλαισίου για την απαγόρευση των διακρίσεων είναι η ευρεία λαϊκή υποστήριξή του και η ύπαρξη πραγματικής πολιτικής βούλησης για αλλαγή. Στο πλαίσιο αυτό, οι κοινωνικοί εταίροι, οι τοπικές και περιφερειακές αρχές και οι ΜΚΟ οφείλουν να διαδραματίσουν κεντρικό ρόλο. Το Ευρωπαϊκό Έτος αναμένεται ότι θα συμβάλει καταλυτικά στην ευαισθητοποίηση του κοινού και την περαιτέρω ώθηση της προσπάθειας. Αναμένεται επίσης ότι θα συμβάλει σε όλα τα κράτη μέλη στην εστίαση της πολιτικής προσοχής και στην κινητοποίηση όλων των ενδιαφερομένων, ώστε να προωθηθεί η νέα στρατηγική-πλαίσιο της Ευρωπαϊκής Ένωσης για τη μη διάκριση και για τις ίσες ευκαιρίες και μετά το 2007.

               (14)

               Το Ευρωπαϊκό Έτος θα επιδιώξει να διευθετήσει θέματα πολλαπλών διακρίσεων, ήτοι διακρίσεων βάσει δύο ή περισσοτέρων λόγων που απαριθμούνται στο άρθρο 13 της συνθήκης για την ίδρυση της Ευρωπαϊκής Κοινότητας. Θα επιδιώξει επίσης να προωθήσει την ισότιμη μεταχείριση όλων των εκεί απαριθμούμενων λόγων.

               (15)

               Λόγω των ποικίλων βαθμών προόδου σε εθνικό επίπεδο απαιτείται επείγουσα δράση σε ευρωπαϊκή και εθνική κλίμακα στον τομέα της ισότητας και της μη διάκρισης με βάση την αρχή της επικουρικότητας και αποκέντρωση του όγκου των ενεργειών του Ευρωπαϊκού Έτους σε εθνικό επίπεδο.

               (16)

               Η συμμετοχή στο Ευρωπαϊκό Έτος θα πρέπει να είναι ανοιχτή στα κράτη μέλη, στις προσχωρούσες και τις υποψήφιες χώρες που εντάσσονται σε προενταξιακή στρατηγική, στα κράτη της ΕΖΕΣ και του Ευρωπαϊκού Οικονομικού Χώρου (ΕΟΧ) σύμφωνα με τους όρους που θεσπίσθηκαν στο πλαίσιο της συμφωνίας για τον ΕΟΧ, στις χώρες των Δυτικών Βαλκανίων σύμφωνα με τις προϋποθέσεις που ορίζονται βάσει των αντίστοιχων συμφωνιών, καθώς επίσης και στις χώρες που καλύπτονται από την ευρωπαϊκή πολιτική γειτονίας (ΕΠΓ) σύμφωνα με τις διατάξεις του εγγράφου στρατηγικής του Μαΐου 2004 και τα εθνικά σχέδια δράσης.

               (17)

               Η συνοχή και η συμπληρωματικότητα με άλλες κοινοτικές ενέργειες είναι απαραίτητες, ιδιαίτερα όσον αφορά τις ενέργειες για την καταπολέμηση των διακρίσεων και του κοινωνικού αποκλεισμού καθώς και την προώθηση των θεμελιωδών δικαιωμάτων, της εκπαίδευσης, της κατάρτισης, του πολιτισμού και του διαπολιτισμικού διαλόγου, καθώς επίσης και θεμάτων που αφορούν τη νεολαία, την ιθαγένεια, τη μετανάστευση και το άσυλο καθώς και την ισότητα των φύλων.

               (18)

               Με την παρούσα απόφαση καθορίζεται για όλη τη διάρκεια του προγράμματος χρηματοδοτικό πλαίσιο που αποτελεί την προνομιακή αναφορά κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού (8), για την αρχή του προϋπολογισμού στα πλαίσια της ετήσιας διαδικασίας του προϋπολογισμού.

               (19)

               Τα μέτρα που απαιτούνται για την εφαρμογή της παρούσας απόφασης θα πρέπει να θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (9).

               (20)

               Δεδομένου ότι οι στόχοι της παρούσας απόφασης δεν μπορούν να επιτευχθούν ικανοποιητικά από τα κράτη μέλη λόγω του ότι απαιτούνται, μεταξύ άλλων, πολυμερείς συνεργασίες, διεθνική ανταλλαγή πληροφοριών και διάδοση της ορθής πρακτικής σε όλη την Κοινότητα, και μπορούν, συνεπώς, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα απόφαση δεν υπερβαίνει τα αναγκαία για την επίτευξη των στόχων αυτών,

         ΑΠΟΦΑΣΙΖΟΥΝ:
   Άρθρο 1
   Το Ευρωπαϊκό Έτος
   Το έτος 2007 ανακηρύσσεται «Ευρωπαϊκό Έτος Ίσων Ευκαιριών για Όλους».
   Άρθρο 2
   Στόχοι
   Οι στόχοι του Ευρωπαϊκού Έτους είναι οι ακόλουθοι:

               α)

               Δικαιώματα — Ευαισθητοποίηση όσον αφορά το δικαίωμα της ισότητας και της μη διάκρισης, καθώς και όσον αφορά το πρόβλημα των πολλαπλών διακρίσεων — Το Ευρωπαϊκό Έτος θα επικεντρωθεί στη διάδοση του μηνύματος ότι όλα τα άτομα έχουν δικαίωμα σε ίση μεταχείριση, και τούτο ανεξαρτήτως φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. Το Ευρωπαϊκό Έτος θα επιτρέψει στους πληθυσμούς που κινδυνεύουν από διακρίσεις να γνωρίσουν καλύτερα τα δικαιώματά τους και την ισχύουσα κοινοτική νομοθεσία όσον αφορά την αποτροπή των διακρίσεων.

               β)

               Εκπροσώπηση — Προώθηση του διαλόγου σχετικά με τους τρόπους ενίσχυσης της συμμετοχής στην κοινωνία των ομάδων που είναι θύματα διακρίσεων, καθώς και της ισότιμης συμμετοχής ανδρών και γυναικών — Το Ευρωπαϊκό Έτος θα ενθαρρύνει τον προβληματισμό και τη συζήτηση σχετικά με την ανάγκη προώθησης της μεγαλύτερης συμμετοχής αυτών των ομάδων στην κοινωνία και της συμμετοχής τους στις ενέργειες που αποσκοπούν στην καταπολέμηση των διακρίσεων αυτών, σε όλους τους τομείς και όλα τα επίπεδα.

               γ)

               Αναγνώριση — Διευκόλυνση και θετική αντιμετώπιση της πολυμορφίας και της ισότητας — Το Ευρωπαϊκό Έτος θα υπογραμμίσει τη θετική συνεισφορά που τα άτομα, ανεξαρτήτως φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού, μπορούν να παρέχουν στην κοινωνία ως σύνολο, δίνοντας ιδιαίτερη έμφαση στα οφέλη της πολυμορφίας.

               δ)

               Σεβασμός — Προώθηση μιας κοινωνίας με αυξημένη συνοχή — Το Ευρωπαϊκό Έτος θα ευαισθητοποιήσει τους πολίτες όσον αφορά τη σημασία της εξάλειψης στερεοτύπων, προκαταλήψεων και βίας, της προώθησης των καλών σχέσεων μεταξύ όλων των μελών της κοινωνίας και ιδιαίτερα μεταξύ των νέων, καθώς επίσης και της προώθησης και διάδοσης των αρχών που ενισχύουν την καταπολέμηση των διακρίσεων.

         Άρθρο 3
   Περιεχόμενο των ενεργειών
   1.   Οι ενέργειες που έχουν σχεδιασθεί για την επίτευξη των στόχων που ορίζονται στο άρθρο 2 μπορούν να περιλαμβάνουν την ανάπτυξη ή την υποστήριξη ιδίως:

               α)

               συναντήσεων και εκδηλώσεων·

               β)

               εκστρατειών ενημέρωσης, προώθησης και εκπαίδευσης·

               γ)

               ερευνών ή μελετών σε κοινοτική ή εθνική κλίμακα.

         2.   Λεπτομέρειες των ενεργειών που παρατίθενται στην παράγραφο 1 περιλαμβάνονται στο παράρτημα.
   Άρθρο 4
   Συνεκτίμηση της ισότητας ανδρών και γυναικών
   Το Ευρωπαϊκό Έτος λαμβάνει υπόψη τους διαφορετικούς τρόπους με τους οποίους οι γυναίκες και οι άνδρες υφίστανται διακρίσεις με βάση τη φυλετική ή την εθνοτική καταγωγή, τη θρησκεία ή τις πεποιθήσεις, την αναπηρία, την ηλικία ή τον γενετήσιο προσανατολισμό.
   Άρθρο 5
   Συνεργασία και υλοποίηση σε κοινοτικό επίπεδο
   Η Επιτροπή εξασφαλίζει ότι οι κοινοτικές ενέργειες που καλύπτονται από την παρούσα απόφαση υλοποιούνται σύμφωνα με το παράρτημα, μεταξύ άλλων, με τη διασφάλιση ότι όλες οι μορφές διακρίσεων του άρθρου 13 της συνθήκης και του άρθρου 2 της παρούσας απόφασης θα αντιμετωπίζονται σε ισότιμη βάση.
   Πιο συγκεκριμένα, η Επιτροπή προβαίνει στις απαραίτητες ρυθμίσεις έτσι ώστε να εξασφαλίσει τη συνεκτικότητα και τη συμπληρωματικότητα της κοινοτικής δράσης και των κοινοτικών πρωτοβουλιών του άρθρου 10, ώστε να επιτευχθούν οι στόχοι που ορίζονται στο άρθρο 2.
   Η Επιτροπή ανταλλάσσει τακτικά απόψεις με τους ενδιαφερομένους, τις ΜΚΟ που εκπροσωπούν τις ομάδες που είναι θύματα διακρίσεων, και την κοινωνία των πολιτών, ιδίως σε ευρωπαϊκό επίπεδο, όσον αφορά τον σχεδιασμό, την εφαρμογή, την παρακολούθηση και την αξιολόγηση του Ευρωπαϊκού Έτους. Για τον σκοπό αυτό, η Επιτροπή θέτει τις σχετικές πληροφορίες στη διάθεση των ανωτέρω ενδιαφερομένων. Η Επιτροπή ενημερώνει την επιτροπή που συγκροτείται στο πλαίσιο του άρθρου 7 παράγραφος 1 σχετικά με τη γνώμη των ανωτέρω φορέων.
   Άρθρο 6
   Συνεργασία και υλοποίηση σε εθνικό επίπεδο
   1.   Κάθε κράτος μέλος θεσπίζει ή ορίζει εθνικό εκτελεστικό φορέα αρμόδιο για την οργάνωση της συμμετοχής του στο Ευρωπαϊκό Έτος. Ενημερώνει την Επιτροπή σχετικά έως τις 17 Ιουνίου 2006. Ο εν λόγω εθνικός εκτελεστικός φορέας είναι υπεύθυνος για τον προσδιορισμό της εθνικής στρατηγικής και των προτεραιοτήτων για το Ευρωπαϊκό Έτος, καθώς και για την επιλογή των ενεργειών που θα προταθούν για κοινοτική χρηματοδότηση. Η εθνική αυτή στρατηγική και οι προτεραιότητες καθορίζονται σύμφωνα με τους στόχους που παρατίθενται στο άρθρο 2 σε προσπάθεια να εξασφαλίζεται ισότιμη μεταχείριση κάθε μορφής διακρίσεων όπως προβλέπεται στο άρθρο 2.
   Η διαδικασία χορήγησης κοινοτικής χρηματοδότησης για ενέργειες σε εθνικό επίπεδο εκτίθεται στο τμήμα ΙΙ του παραρτήματος.
   2.   Για την εκπλήρωση των καθηκόντων του, ο εθνικός εκτελεστικός φορέας προβαίνει σε τακτικές διαβουλεύσεις και συνεργάζεται στενά με την κοινωνία των πολιτών, περιλαμβανομένων των οργανώσεων που υπερασπίζουν ή εκπροσωπούν τα συμφέροντα των ατόμων που ενδέχεται να υποστούν διακρίσεις και άνιση μεταχείριση, καθώς επίσης και τους λοιπούς ενδιαφερομένους.
   Άρθρο 7
   Διαδικασία επιτροπής
   1.   Η Επιτροπή επικουρείται από επιτροπή, εφεξής: «η επιτροπή».
   2.   Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/EΚ, λαμβανομένων υπόψη των διατάξεων του άρθρου 8 αυτής.
   3.   Η επιτροπή θεσπίζει τον εσωτερικό της κανονισμό.
   4.   Οι αντιπρόσωποι των κρατών μελών στην επιτροπή ορίζονται κατά προτίμηση από τον εθνικό εκτελεστικό φορέα του άρθρου 6 παράγραφος 1.
   Άρθρο 8
   Χρηματοδοτικές ρυθμίσεις
   1.   Τα μέτρα που λαμβάνονται σε κοινοτικό επίπεδο, όπως περιγράφονται στο μέρος Ι του παραρτήματος, ενδέχεται να επιδοτηθούν έως και 80 % ή να οδηγήσουν στη σύναψη συμβάσεων προμηθειών που χρηματοδοτούνται από τον γενικό προϋπολογισμό της Ευρωπαϊκής Ένωσης.
   2.   Τα μέτρα που έχουν τοπικό, περιφερειακό ή εθνικό χαρακτήρα, όπως περιγράφονται στο σημείο 6 του μέρους ΙΙ του παραρτήματος, δύνανται να συγχρηματοδοτηθούν από τον γενικό προϋπολογισμό της Ευρωπαϊκής Ένωσης έως και 50 % κατ' ανώτατο όριο των συνολικών συγκεντρωτικών δαπανών των ενεργειών που υλοποιούνται σε τοπικό, περιφερειακό ή εθνικό επίπεδο και σύμφωνα με τη διαδικασία του μέρους ΙΙ του παραρτήματος.
   Άρθρο 9
   Υποβολή αιτήσεων και διαδικασία επιλογής
   1.   Οι αποφάσεις για τη χρηματοδότηση των μέτρων στο πλαίσιο του άρθρου 8 παράγραφος 1 εκδίδονται από την Επιτροπή σύμφωνα με τη διαδικασία του άρθρου 7 παράγραφος 2.
   2.   Οι αιτήσεις για τη χρηματοοικονομική ενίσχυση των μέτρων στο πλαίσιο του άρθρου 8 παράγραφος 2 υποβάλλονται στην Επιτροπή από τους εθνικούς εκτελεστικούς φορείς που συγκροτούν τα κράτη μέλη βάσει της διαδικασίας του μέρους ΙΙ του παραρτήματος.
   Άρθρο 10
   Συνοχή και συμπληρωματικότητα
   Η Επιτροπή, σε συνεργασία με τα κράτη μέλη, εξασφαλίζει τη συνοχή μεταξύ των μέτρων που προβλέπονται από την παρούσα απόφαση και άλλων κοινοτικών, εθνικών και περιφερειακών ενεργειών και πρωτοβουλιών.
   Η Επιτροπή, σε συνεργασία με τις συμμετέχουσες χώρες, εξασφαλίζει τη μέγιστη συμπληρωματικότητα του Ευρωπαϊκού Έτους και των λοιπών υφιστάμενων κοινοτικών, εθνικών και περιφερειακών πρωτοβουλιών και πόρων στις περιπτώσεις που αυτοί μπορούν να συμβάλουν στην επίτευξη των στόχων του Ευρωπαϊκού Έτους.
   Άρθρο 11
   Συμμετοχή κρατών μη μελών
   Η συμμετοχή στο Ευρωπαϊκό Έτος είναι ανοιχτή:

               α)

               στις χώρες με τις οποίες η Ευρωπαϊκή Ένωση έχει υπογράψει συμφωνία προσχώρησης·

               β)

               στις υποψήφιες χώρες για τις οποίες έχει χαραχθεί προενταξιακή στρατηγική, σύμφωνα με τις γενικές αρχές, τους γενικούς όρους και τις προϋποθέσεις για τη συμμετοχή των χωρών αυτών στα κοινοτικά προγράμματα, οι οποίες έχουν καθοριστεί, αντίστοιχα, στη συμφωνία-πλαίσιο και τις αποφάσεις των συμβουλίων σύνδεσης·

               γ)

               στις χώρες ΕΖΕΣ που είναι συμβαλλόμενα μέρη της συμφωνίας για τον ΕΟΧ, σύμφωνα με τις διατάξεις της εν λόγω συμφωνίας·

               δ)

               στις χώρες των Δυτικών Βαλκανίων, βάσει ρυθμίσεων που πρέπει να θεσπισθούν με τις εν λόγω χώρες στο πλαίσιο των συμφωνιών-πλαισίων σχετικά με τις γενικές αρχές που διέπουν τη συμμετοχή τους στα κοινοτικά προγράμματα·

               ε)

               στις χώρες που συμμετέχουν στην ευρωπαϊκή πολιτική γειτονίας (ΕΠΓ), σύμφωνα με τις γενικές αρχές και τους γενικούς όρους και προϋποθέσεις για τη συμμετοχή των χωρών αυτών στα κοινοτικά προγράμματα όπως ορίζονται στο έγγραφο στρατηγικής του Μαΐου 2004 και τα εθνικά σχέδια δράσης. Όλες οι χρηματοδοτικές ενισχύσεις της Κοινότητας για ενέργειες σε χώρες που συμμετέχουν στην ΕΠΓ στο πλαίσιο αυτό θα καλύπτονται από το «ευρωπαϊκό μέσο γειτονίας και εταιρικής σχέσης» σύμφωνα με τις προϋποθέσεις και τις διαδικασίες που θεσπίσθηκαν στο πλαίσιο της γενικής συνεργασίας με τις χώρες αυτές.

         Άρθρο 12
   Προϋπολογισμός
   Το χρηματοδοτικό πλαίσιο για την υλοποίηση των κοινοτικών ενεργειών που εκτίθενται στην παρούσα απόφαση για την περίοδο από την 1η Ιανουαρίου 2006 έως τις 31 Δεκεμβρίου 2007 ανέρχεται σε 15 000 000 ευρώ, εκ των οποίων 6 000 000 ευρώ καλύπτουν την περίοδο μέχρι τις 31 Δεκεμβρίου 2006. Για την περίοδο που ακολουθεί την 31η Δεκεμβρίου 2006, το ποσό είναι ενδεικτικό και θεωρείται επιβεβαιωμένο εάν αποδειχθεί ενδεδειγμένο για τη φάση αυτή σε σχέση με το ισχύον πολυετές χρηματοδοτικό πλαίσιο για την περίοδο που αρχίζει την 1η Ιανουαρίου 2007.
   Άρθρο 13
   Διεθνής συνεργασία
   Στο πλαίσιο του Ευρωπαϊκού Έτους, η Επιτροπή δύναται να συνεργαστεί με τις σχετικές διεθνείς οργανώσεις, και ειδικότερα με το Συμβούλιο της Ευρώπης και τον Οργανισμό Ηνωμένων Εθνών.
   Άρθρο 14
   Παρακολούθηση και αξιολόγηση
   Έως τις 31 Δεκεμβρίου 2008, η Επιτροπή υποβάλλει έκθεση στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών σχετικά με την εφαρμογή, τα αποτελέσματα και τη γενική αξιολόγηση των ενεργειών που προβλέπονται στην παρούσα απόφαση.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Στρασβούργο, 17 Μαΐου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

            H. WINKLER

      (1)  ΕΕ C 65 της 17.3.2006, σ. 70.

      (2)  Γνώμη της 16ης Νοεμβρίου 2005 (δεν έχει ακόμη δημοσιευθεί στην Επίσημη Εφημερίδα).

      (3)  Γνώμη του Ευρωπαϊκού Κοινοβουλίου της 13ης Δεκεμβρίου 2005 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 28ης Απριλίου 2006.

      (4)  ΕΕ L 180 της 19.7.2000, σ. 22.

      (5)  ΕΕ L 303 της 2.12.2000, σ. 16.

      (6)  ΕΕ L 373 της 21.12.2004, σ. 37.

      (7)  ΕΕ C 45 Ε της 23.2.2006, σ. 129.

      (8)  ΕΕ C 172 της 18.6.1999, σ. 1· διοργανική συμφωνία όπως τροποποιήθηκε με την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου της 19ης Μαΐου 2003 σχετικά με την αναπροσαρμογή των δημοσιονομικών προοπτικών ενόψει της διεύρυνσης (ΕΕ L 147 της 14.6.2003, σ. 25).

      (9)  ΕΕ L 184 της 17.7.1999, σ. 23.

      ΠΑΡΑΡΤΗΜΑ
      Στοιχεία των ενεργειών του άρθρου 3
      Ι.   Ενέργειες σε κοινοτικό επίπεδο

                  1.

                  Συναντήσεις και εκδηλώσεις

                              α)

                              διοργάνωση συναντήσεων σε κοινοτικό επίπεδο·

                              β)

                              διοργάνωση εκδηλώσεων ευαισθητοποίησης ως προς τους στόχους του Ευρωπαϊκού Έτους, συμπεριλαμβανομένων διασκέψεων για την έναρξη και τη λήξη του Ευρωπαϊκού Έτους, μέσω της παροχής ενίσχυσης στα κράτη μέλη που ασκούν την Προεδρία του Συμβουλίου κατά την περίοδο αυτή και διοργάνωση της πρώτης ετήσιας «Συνόδου Κορυφής για την Ισότητα».

                  2.

                  Εκστρατείες ενημέρωσης και προώθησης, οι οποίες περιλαμβάνουν

                              α)

                              δημιουργία λογότυπου, προσιτού και διαθέσιμου σε διάφορα σχήματα, και συνθημάτων για το Ευρωπαϊκό Έτος, για χρήση στο πλαίσιο όλων των ενεργειών που συνδέονται με το Ευρωπαϊκό Έτος·

                              β)

                              ενημερωτική εκστρατεία σε κοινοτική κλίμακα·

                              γ)

                              κατάλληλα μέτρα για την προώθηση των αποτελεσμάτων και την ενίσχυση της προβολής των κοινοτικών ενεργειών και πρωτοβουλιών που συμβάλλουν στην επίτευξη των στόχων του Ευρωπαϊκού Έτους·

                              δ)

                              διοργάνωση ευρωπαϊκών διαγωνισμών που προβάλλουν τα επιτεύγματα και τις εμπειρίες σχετικά με τα θέματα του Ευρωπαϊκού Έτους.

                  3.

                  Άλλες ενέργειες
                  Έρευνες και μελέτες κοινοτικής κλίμακας που περιλαμβάνουν σειρά ερωτήσεων οι οποίες θα αξιολογούν την επίδραση του Ευρωπαϊκού Έτους και οι οποίες θα συμπεριληφθούν σε έρευνα του Ευρωβαρομέτρου, και έκθεση αξιολόγησης σχετικά με την αποτελεσματικότητα και τον αντίκτυπο του Ευρωπαϊκού Έτους.

                  4.

                  Η χρηματοδότηση ενδέχεται να λάβει τις ακόλουθες μορφές:

                              —

                              άμεση προμήθεια αγαθών και υπηρεσιών, ιδίως στον τομέα της επικοινωνίας, μέσω ανοιχτής ή/και κλειστής διαδικασίας προσκλήσεων υποβολής προσφορών,

                              —

                              άμεση προμήθεια συμβουλευτικών υπηρεσιών, μέσω ανοιχτής ή/και κλειστής διαδικασίας προσκλήσεων υποβολής προσφορών,

                              —

                              επιδοτήσεις με σκοπό την κάλυψη δαπανών για ειδικές εκδηλώσεις σε ευρωπαϊκό επίπεδο προκειμένου να τονίσουν και να αυξήσουν την ευαισθητοποίηση για το Ευρωπαϊκό Έτος· η επιδότηση αυτή δεν θα υπερβεί το 80 % των συνολικών δαπανών που επιβαρύνουν τον δικαιούχο.

                        Η Επιτροπή μπορεί να χρησιμοποιήσει τεχνική ή/και διοικητική αρωγή προς το αμοιβαίο συμφέρον της Επιτροπής και των κρατών μελών, προκειμένου να χρηματοδοτήσει, για παράδειγμα, την παροχή εξωτερικής πραγματογνωμοσύνης επί συγκεκριμένου θέματος.

            II.   Ενέργειες σε εθνικό επίπεδο

                  1.

                  Οι ενέργειες σε τοπικό, περιφερειακό ή εθνικό επίπεδο ενδέχεται να εγκριθούν για χρηματοδότηση από τον κοινοτικό προϋπολογισμό έως και 50 % κατ’ ανώτατο όριο του συνολικού κόστους ανά κράτος μέλος.

                  2.

                  Εν συνεχεία της έγκρισης της παρούσας απόφασης, η Επιτροπή θα απευθύνει περιορισμένη πρόσκληση ενδιαφέροντος για προτάσεις στους εθνικούς εκτελεστικούς φορείς που θα ορίσουν τα κράτη μέλη.

                  3.

                  Κάθε εθνικός εκτελεστικός φορέας θα υποβάλει μία μόνο αίτηση για κοινοτική χρηματοδότηση ανταποκρινόμενη στην πρόσκληση ενδιαφέροντος. Η αίτηση αυτή για επιδότηση θα περιγράφει την εθνική στρατηγική και τις προτεραιότητες για το Ευρωπαϊκό Έτος, τις ενέργειες που προτείνονται για επιδότηση στο αντίστοιχο κράτος μέλος, καθώς και τις οργανώσεις που θα είναι αρμόδιες για την εφαρμογή καθεμιάς από τις μεμονωμένες ενέργειες. Η αίτηση επιδότησης θα συνοδεύεται από αναλυτικό προϋπολογισμό που παρουσιάζει το συνολικό κόστος των προτεινόμενων ενεργειών, το συνολικό ποσό και τις πηγές συγχρηματοδότησης. Το επιλέξιμο κόστος μπορεί να περιλαμβάνει πρόβλεψη προσωπικού και διοικητικές δαπάνες του εθνικού εκτελεστικού φορέα.

                  4.

                  Η εθνική στρατηγική και οι προτεραιότητες για το Ευρωπαϊκό Έτος συνάδουν με τους γενικούς στόχους που θέτει το άρθρο 2 της παρούσας απόφασης και επιδιώκουν την εξασφάλιση ισότιμης μεταχείρισης για όλες τις περιπτώσεις διάκρισης που μνημονεύονται στο άρθρο 2.

                  5.

                  Η Επιτροπή θα αξιολογεί και, εάν χρειάζεται, θα ζητεί τροποποιήσεις στις αιτήσεις για κοινοτική χρηματοδότηση που υποβάλλουν οι εθνικοί εκτελεστικοί φορείς. Οι φορείς αυτοί είναι υπεύθυνοι για τον συντονισμό και την παρακολούθηση της εφαρμογής των διαφόρων εθνικών ενεργειών.

                  6.

                  Οι ενέργειες σε τοπικό, περιφερειακό ή εθνικό επίπεδο μπορούν να περιλαμβάνουν:

                              α)

                              συναντήσεις και εκδηλώσεις που έχουν σχέση με τους στόχους του Ευρωπαϊκού Έτους, συμπεριλαμβανομένης της εκδήλωσης για την έναρξη του Ευρωπαϊκού Έτους,

                              β)

                              εκστρατείες ενημέρωσης και εκπαίδευσης και μέτρα για τη διάδοση των αρχών και των βασικών αξιών που εξαίρει το Ευρωπαϊκό Έτος σε εθνικό επίπεδο, συμπεριλαμβανομένης της διοργάνωσης διαγωνισμών και απονομής βραβείων,

                              γ)

                              έρευνες και μελέτες εκτός από αυτές που μνημονεύονται στο σημείο 3 του μέρους Ι.

            III.   Ενέργειες που δεν λαμβάνουν χρηματοοικονομική ενίσχυση από τον γενικό προϋπολογισμό της Ευρωπαϊκής 'Ενωσης
      Η Κοινότητα θα προσφέρει ηθική υποστήριξη, συμπεριλαμβανομένης της γραπτής έγκρισης για τη χρήση του λογότυπου και άλλου υλικού που συνδέονται με το Ευρωπαϊκό Έτος, για πρωτοβουλίες δημόσιων ή ιδιωτικών οργανισμών, με την προϋπόθεση ότι οι οργανισμοί αυτοί μπορούν να αποδείξουν στην Κοινότητα ότι οι εν λόγω πρωτοβουλίες βρίσκονται ή θα βρίσκονται σε εξέλιξη κατά το Ευρωπαϊκό Έτος και αναμένεται να συμβάλουν σημαντικά σε έναν ή περισσότερους στόχους του Ευρωπαϊκού Έτους.


Avis juridique important

|

31990D0530

90/530/ΕΟΚ: Απόφαση του Συμβουλίου της 8ης Οκτωβρίου 1990 για τη σύναψη της συμφωνίας-πλαισίου εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής

Επίσημη Εφημερίδα αριθ. L 295 της 26/10/1990 σ. 0066 - 0066 Φινλανδική ειδική έκδοση: Κεφάλαιο 11 τόμος 16 σ. 0108  Σουηδική ειδική έκδοση: Κεφάλαιο 11 τόμος 16 σ. 0108

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Οκτωβρίου 1990  για τη σύναψη της συμφωνίας-πλαισίου εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής  (90/530/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η Κοινότητα πρέπει να εγκρίνει, για την επίτευξη των στόχων της στον τομέα των εξωτερικών οικονομικών της σχέσεων, τη συμφωνία-πλαίσιο εμπορικής και οικονομικής συνεργασίας με τη Δημοκρατία της Αργεντινής·  ότι ορισμένες δράσεις συνεργασίας που αναφέρονται στη συμφωνία υπερβαίνουν τις εξουσίες δράσης που προβλέπονται στον τομέα της κοινής εμπορικής πολιτικής,  ΑΠΟΦΑΣΙΖΕΙ:  Άρθρο 1  Η συμφωνία-πλαίσιο εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπει το άρθρο 11 της συμφωνίας (1).  Άρθρο 3  Η Επιτροπή, επικουρούμενη από τους αντιπροσώπους των κρατών μελών, εκπροσωπεί την Κοινότητα στη μεικτή επιτροπή που συγκροτείται με το άρθρο 7 της συμφωνίας.  Λουξεμβούργο, 8 Οκτωβρίου 1990.  Για το Συμβούλιο  Ο Πρόεδρος  E. RUBBI  (1) ΕΕ αριθ. C 87 της 5. 4. 1990, σ. 7.  (2) ΕΕ αριθ. C 231 της 17. 9. 1990.  (3) Η ημερομηνία έναρξης της ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


Avis juridique important

|

31977D0615

77/615/EOK: Απόφαση του Συμβουλίου της 27ης Σεπτεμβρίου 1977 περί θεσπίσεως συνόλου σχεδίων αυτόματης επεξεργασίας πληροφοριών ως προς τη δυνατότητα μεταφοράς (portability) του software

Επίσημη Εφημερίδα αριθ. L 255 της 06/10/1977 σ. 0022 - 0024 Ελληνική ειδική έκδοση: Κεφάλαιο 16 τόμος 1 σ. 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1977 περί θεσπίσεως συνόλου σχεδίων αυτόματης επεξεργασίας πληροφοριών ως προς τη δυνατότητα μεταφοράς (portability) του sortwareΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Κοινωνικής και Οικονομικής Επιτροπής(2),  Εκτιμώντας:  ότι το Συμβούλιο στο ψήφισμά του της 15ης Ιουλίου 1974 περί κοινοτικής πολιτικής της αυτόματης επεξεργασίας πληροφοριών(3) έχει συμφωνήσει, προκειμένου να δώσει μία κοινοτική κατεύθυνση στην πολιτική ενθαρρύνσεως και προωθήσεως της αυτόματης  επεξεργασίας πληροφοριών, να θεσπίσει μετά από πρόταση της Επιτροπής σχέδια βιομηχανικής αναπτύξεως στους τομείς κοινού ενδιαφέροντος που έχουν χαρακτήρα διακρατικής συνεργασίας- ότι η δυνατότης μεταφοράς του software θα επιτρέψει στους κρήστες (users) να μειώσουν ουσιωδώς το κόστος μετατροπής (conversion) για τη μετάβαση από τον ένα τύπο εξοπλισμού σε άλλο- ότι για το σκοπό αυτό πρέπει να προωθηθεί ένα σύνολο σχεδίων τα οποία  έχουν ως αντικείμενο τη βιομηχανική ανάπτυξη των γλωσσών, συστημάτων και μεταφερομένων προϊόντων στον τομέα του software- ότι τα προαναφερθέντα σχέδια θεωρούνται απαραίτητα για την πραγματοποίηση κατά τη λειτουργία της κοινής αγοράς ορισμένων στόχων της Κοινότητος- ότι η συνθήκη περί ιδρύσεως της Ευρωπαϊκής Οικονομικής Κοινότητος δεν προέβλεψε τις εξουσίες δράσεως που απαιτούνται για το σκοπό αυτό,  ΑΠΟΦΑΣΙΖΕΙ:   Άρθρο 1  Εκδίδονται τρία κοινά σχέδια στον τομέα της αυτόματης επεξεργασίας πληροφοριών τα οποία έχουν ως αντικείμενο:  α) μελέτη γλώσσας γραφής του software- β) μελέτη επί των μέσων μετατροπής- γ) μελέτη περί της δυνατότητος αναπτύξεως κοινού software interface για mini ηλεκτρονικούς υπολογιστές (minicomputers).  Τα σχέδια αυτά ορίζονται στο σημείο ΙΙ του παραρτήματος.   Άρθρο 2  Η διάρκεια των μελετών που προβλέπονται στο άρθρο 1 είναι ενός έτους. Οι αναγκαίες για την πραγματοποίησή τους πιστώσεις, των οποίων το συνολικό ύψος ορίστηκε σε 390 000 λογιστικές μονάδες, εγγράφονται στον προϋπολογισμό των Ευρωπαϊκών  Κοινοτήτων.   Άρθρο 3  Η Επιτροπή βεβαιώνει την εκτέλεση των σχεδίων. Βοηθείται από τη συμβουλευτική επιτροπή για τα κοινά σχέδια στον τομέα της αυτόματης επεξεργασίας πληροφοριών.  Η Επιτροπή υποβάλλει κατά την περάτωση της μελέτης έκθεση στο Συμβούλιο.  Έγινε στις Βρυξέλλες, στις 27 Σεπτεμβρίου 1977.  Για το Συμβούλιο Ο Πρόεδρος A. HUMBLET  (1) ΕΕαριθ. Α 28 της 9. 2. 1976, σ. 6.  (2) ΕΕ αριθ. Α 131 της 12. 6. 1976, σ. 8.  (3) ΕΕ αριθ. Α 86 της 20. 7. 1974, σ. 1.


title: Απόφαση (ΕΕ) 2015/433 της Ευρωπαϊκής Κεντρικής Τράπεζας, της 17ης Δεκεμβρίου 2014 , σχετικά με τη σύσταση επιτροπής δεοντολογίας και τον εσωτερικό της κανονισμό (ΕΚΤ/2014/59)

text:
               14.3.2015

               EL

               Επίσημη Εφημερίδα της Ευρωπαϊκής Ένωσης

               L 70/58

         ΑΠΌΦΑΣΗ (ΕΕ) 2015/433 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 17ης Δεκεμβρίου 2014
   σχετικά με τη σύσταση επιτροπής δεοντολογίας και τον εσωτερικό της κανονισμό (ΕΚΤ/2014/59)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗς ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη την απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (1), και ιδίως το άρθρο 9α,
   Εκτιμώντας τα ακόλουθα:

               (1)

               Με τη σύσταση επιτροπής δεοντολογίας της Ευρωπαϊκής Κεντρικής Τράπεζας (εφεξής η «επιτροπή δεοντολογίας») το διοικητικό συμβούλιο αποσκοπεί στην ενίσχυση των ισχυόντων κανόνων δεοντολογίας και την περαιτέρω επίρρωση της εταιρικής διακυβέρνησης της Ευρωπαϊκής Κεντρικής Τράπεζας (ΕΚΤ), του Ευρωπαϊκού Συστήματος Κεντρικών Τραπεζών (ΕΣΚΤ), του Ευρωσυστήματος και του ενιαίου εποπτικού μηχανισμού (ΕΕΜ).

               (2)

               Τα τελευταία χρόνια η ευαισθητοποίηση του κοινού σε θέματα εταιρικής διακυβέρνησης και κανόνων δεοντολογίας αυξήθηκε. Με τη δημιουργία του ΕΕΜ τα θέματα εταιρικής διακυβέρνησης απέκτησαν ακόμη μεγαλύτερη βαρύτητα για την ΕΚΤ. Τα αυξημένα επίπεδα ευαισθητοποίησης του κοινού και ελέγχου απαιτούν την εφαρμογή άρτιων κανόνων δεοντολογίας από την ΕΚΤ και την προσήλωσή της σε αυτούς, με σκοπό τη διαφύλαξη της ακεραιότητας της ίδιας και την αποφυγή κινδύνων για τη φήμη της.

               (3)

               Οι κανόνες δεοντολογίας των μελών των οργάνων που συμμετέχουν στις διαδικασίες λήψης αποφάσεων της ΕΚΤ (εφεξής οι «αποδέκτες») θα πρέπει να εδράζονται στις ίδιες αρχές που ισχύουν για μέλη του προσωπικού της ΕΚΤ και να είναι ανάλογοι των αρμοδιοτήτων που ανατίθενται στους αποδέκτες. Ως εκ τούτου, οι επιμέρους κανόνες που συναποτελούν το δεοντολογικό πλαίσιο της ΕΚΤ, δηλαδή ο κώδικας συμπεριφοράς των μελών του διοικητικού συμβουλίου (2), ο συμπληρωματικός κώδικας κριτηρίων δεοντολογίας για τα μέλη της εκτελεστικής επιτροπής (3), ο κώδικας συμπεριφοράς των μελών του εποπτικού συμβουλίου και οι κανόνες για θέματα προσωπικού της ΕΚΤ, θα πρέπει να ερμηνεύονται ομοιόμορφα.

               (4)

               Οι κανόνες δεοντολογίας είναι αναγκαίο να υποστηρίζονται από αποτελεσματικούς μηχανισμούς και διαδικασίες παρακολούθησης της συμμόρφωσης με αυτούς και υποβολής εκθέσεων, προκειμένου να επιτυγχάνεται η δέουσα και ομοιόμορφη εφαρμογή τους, στην οποία η επιτροπή δεοντολογίας θα διαδραματίζει κεντρικό ρόλο.

               (5)

               Προς διασφάλιση της αποτελεσματικής διαλειτουργικότητας μεταξύ των στοιχείων εκείνων των κανόνων δεοντολογίας που αφορούν κυρίως την επιχειρησιακή εφαρμογή και των στοιχείων εκείνων που αφορούν κυρίως ζητήματα θεσμικού και εποπτικού πλαισίου, τουλάχιστον ένα από τα μέλη της επιτροπής επιθεώρησης της ΕΚΤ (εφεξής «η επιτροπή επιθεώρησης») θα πρέπει να είναι παράλληλα και μέλος της επιτροπής δεοντολογίας.

               (6)

               Στην επιτροπή δεοντολογίας θα πρέπει να συμμετέχει ένα εξωτερικό μέλος της επιτροπής επιθεώρησης. Τα εξωτερικά μέλη της επιτροπής επιθεώρησης επιλέγονται μεταξύ υψηλόβαθμων αξιωματούχων με εμπειρία στην κεντρική τραπεζική,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύσταση και σύνθεση
   1.   Με την παρούσα συστήνεται επιτροπή δεοντολογίας.
   2.   Η επιτροπή δεοντολογίας αποτελείται από τρία εξωτερικά μέλη, τουλάχιστον ένα εκ των οποίων είναι εξωτερικό μέλος της επιτροπής επιθεώρησης.
   3.   Τα μέλη της επιτροπής δεοντολογίας προέρχονται από τα κράτη μέλη, διαθέτουν υψηλό κύρος και εχέγγυα ανεξαρτησίας πέραν πάσης αμφιβολίας και κατανοούν επαρκώς τους στόχους, τα καθήκοντα και το πλαίσιο διακυβέρνησης της ΕΚΤ, του ΕΣΚΤ, του Ευρωσυστήματος και του ΕΕΜ. Δεν είναι εν ενεργεία μέλη του προσωπικού της ΕΚΤ ή εν ενεργεία μέλη οργάνων που συμμετέχουν στις διαδικασίες λήψης αποφάσεων της ΕΚΤ, των εθνικών κεντρικών τραπεζών ή των αρμόδιων εθνικών αρχών, όπως ορίζονται στον κανονισμό (ΕΕ) αριθ. 1024/2013 (4).
   Άρθρο 2
   Διορισμός μελών
   1.   Το διοικητικό συμβούλιο διορίζει τα μέλη της επιτροπής δεοντολογίας.
   2.   Η επιτροπή δεοντολογίας ορίζει τον πρόεδρό της.
   3.   Η θητεία των μελών της επιτροπής δεοντολογίας είναι τριετής, ανανεώσιμη άπαξ. Η θητεία εκείνων των μελών της που είναι και μέλη της επιτροπής επιθεώρησης λήγει εφόσον αυτά παύσουν να είναι μέλη της τελευταίας.
   4.   Τα μέλη της επιτροπής δεοντολογίας υιοθετούν υψηλά πρότυπα ηθικής συμπεριφοράς. Καλούνται να ενεργούν με εντιμότητα, ανεξαρτησία, αμεροληψία και διακριτικότητα, να παραμερίζουν το προσωπικό συμφέρον και να αποφεύγουν κάθε κατάσταση ικανή να οδηγήσει σε προσωπική σύγκρουση συμφερόντων. Καλούνται να λαμβάνουν υπόψη τη σημασία των καθηκόντων και αρμοδιοτήτων τους. Τα μέλη της επιτροπής δεοντολογίας δεν συμμετέχουν σε καμία διαβούλευση σε περιπτώσεις υπαρκτής ή ενδεχόμενης προσωπικής σύγκρουσης συμφερόντων. Υπόκεινται στις απαιτήσεις επαγγελματικού απορρήτου του άρθρου 37 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας ακόμη και μετά την παύση άσκησης των καθηκόντων τους.
   5.   Τα μέλη της επιτροπής δεοντολογίας δικαιούνται ετήσια αμοιβή και αποζημίωση καταβαλλόμενη για κάθε ώρα παρεχόμενης εργασίας. Το ύψος των εν λόγω αμοιβών και αποζημιώσεων ορίζεται από το διοικητικό συμβούλιο.
   Άρθρο 3
   Λειτουργία
   1.   Η επιτροπή δεοντολογίας αποφασίζει για το χρόνο των συνεδριάσεών της έπειτα από πρόταση του προέδρου. Εξάλλου, ο πρόεδρος συγκαλεί την επιτροπή δεοντολογίας οσάκις το κρίνει αναγκαίο.
   2.   Κατόπιν αιτήματος μέλους της και σε συμφωνία με τον πρόεδρο, οι συνεδριάσεις της μπορούν να πραγματοποιούνται και μέσω τηλεσύσκεψης, οι δε διαβουλεύσεις μέσω γραπτής διαδικασίας.
   3.   Τα μέλη της επιτροπής δεοντολογίας αναμένεται να συμμετέχουν αυτοπροσώπως σε κάθε συνεδρίαση. Η συμμετοχή στις συνεδριάσεις της περιορίζεται στα μέλη και τον γραμματέα της. Πάντως, η επιτροπή δεοντολογίας μπορεί να προσκαλεί και άλλα πρόσωπα να παρίστανται στις συνεδριάσεις της, εφόσον το κρίνει σκόπιμο.
   4.   Η εκτελεστική επιτροπή αναθέτει σε μέλος του προσωπικού το ρόλο γραμματέα της επιτροπής δεοντολογίας.
   5.   Η επιτροπή δεοντολογίας διαθέτει πρόσβαση σε διευθυντικά στελέχη και μέλη του προσωπικού, καθώς και σε κάθε έγγραφο και πληροφορία που θεωρεί απαραίτητα για τη διεκπεραίωση των αρμοδιοτήτων της.
   Άρθρο 4
   Αρμοδιότητες
   1.   Όπου ρητά προβλέπεται στις νομικές πράξεις που εκδίδει η ΕΚΤ ή σε δεοντολογικούς κανόνες που εκδίδουν τα όργανα που συμμετέχουν στις διαδικασίες λήψης αποφάσεων, η επιτροπή δεοντολογίας παρέχει συμβουλές σε θέματα δεοντολογίας, κατόπιν σχετικού κατά περίπτωση αιτήματος.
   2.   Η επιτροπή δεοντολογίας αναλαμβάνει, αφενός, τις αρμοδιότητες που ανατίθενται στον σύμβουλο δεοντολογίας που διορίζεται βάσει του κώδικα συμπεριφοράς των μελών του διοικητικού συμβουλίου και, αφετέρου, τις αρμοδιότητες που ανατίθενται στον υπεύθυνο για θέματα δεοντολογίας της ΕΚΤ βάσει του συμπληρωματικού κώδικα κριτηρίων δεοντολογίας για τα μέλη της εκτελεστικής επιτροπής.
   3.   Προκειμένου να συνδράμει την επιτροπή επιθεώρησης στην αξιολόγηση της εν γένει επάρκειας του πλαισίου συμμόρφωσης της ΕΚΤ, του ΕΣΚΤ, του Ευρωσυστήματος και του ΕΕΜ, καθώς και της αποτελεσματικότητας των διαδικασιών για την παρακολούθηση της συμμόρφωσης, η επιτροπή δεοντολογίας υποβάλλει στην επιτροπή επιθεώρησης έκθεση σχετικά με τις συμβουλές που παρέχει και την έκταση εφαρμογής τους.
   4.   Η επιτροπή δεοντολογίας υποβάλλει ετησίως στο διοικητικό συμβούλιο έκθεση των εργασιών της. Επίσης, η ίδια υποβάλλει στο διοικητικό συμβούλιο έκθεση όποτε το κρίνει ενδεδειγμένο και/ή απαραίτητο για την εκπλήρωση των καθηκόντων της.
   5.   Πέραν των αρμοδιοτήτων του παρόντος άρθρου, η επιτροπή δεοντολογίας μπορεί να ασκεί άλλες δραστηριότητες σχετικές με την παρούσα εντολή, εφόσον το ζητήσει το διοικητικό συμβούλιο.
   Άρθρο 5
   Πληροφορίες σχετικά με την εφαρμογή των συμβουλών
   Οι αποδέκτες των συμβουλών της επιτροπής δεοντολογίας την ενημερώνουν σχετικά με την εφαρμογή των συμβουλών που αυτή παρέχει.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 17 Δεκεμβρίου 2014.

            Ο Πρόεδρος της ΕΚΤ

         Mario DRAGHI

      (1)  ΕΕ L 80 της 18.3.2004, σ. 33.

      (2)  ΕΕ C 123 της 24.5.2002, σ. 9.

      (3)  ΕΕ C 104 της 23.4.2010, σ. 8.

      (4)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).


Σημαντική ανακοίνωση νομικού περιεχομένου

|

32004D0223

2004/223/ΕΚ: Απόφαση του Συμβουλίου, της 26ης Φεβρουαρίου 2004, για θέσπιση του καταστατικού της συμβουλευτικής επιτροπής για την επαγγελματική κατάρτιση

Επίσημη Εφημερίδα αριθ. L 068 της 06/03/2004 σ. 0025 - 0026

Απόφαση του Συμβουλίουτης 26ης Φεβρουαρίου 2004για θέσπιση του καταστατικού της συμβουλευτικής επιτροπής για την επαγγελματική κατάρτιση(2004/223/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 63/266/ΕΟΚ του Συμβουλίου, της 2ας Απριλίου 1963, περί θεσπίσεως των γενικών αρχών για την εφαρμογή κοινής πολιτικής επαγγελματικής καταρτίσεως(1), και ιδίως το τελευταίο εδάφιο της τέταρτης αρχής,τη γνώμη της Επιτροπής,Εκτιμώντας τα ακόλουθα:(1) Βάσει της απόφασης 63/266/EOK, το Συμβούλιο θέσπισε στις 18 Δεκεμβρίου 1963 το καταστατικό της συμβουλευτικής επιτροπής για την επαγγελματική κατάρτιση (63/688/EOK)(2).(2) Κατά τη διάρκεια των σαράντα ετών από τη σύστασή της, η συμβουλευτική επιτροπή για την επαγγελματική κατάρτιση παρέσχε στην Ευρωπαϊκή Επιτροπή γνώμες σχετικά με θέματα επαγγελματικής κατάρτισης, συμπεριλαμβανομένων των απόψεών της σχετικά με ανακοινώσεις και άλλα έγγραφα στρατηγικής, σχετικά με συγκεκριμένα εγχειρήματα όπως η ίδρυση του Ευρωπαϊκού Κέντρου για την Ανάπτυξη της Επαγγελματικής Κατάρτισης, και σχετικά με την προετοιμασία, αξιολόγηση και αξιοποίηση των προγραμμάτων κοινοτικής δράσης στον τομέα της επαγγελματικής κατάρτισης.(3) Οι κοινωνικές, πολιτικές και θεσμικές αλλαγές που έχουν επιτελεστεί μετά τη σύσταση της συμβουλευτικής επιτροπής για την επαγγελματική κατάρτιση και οι νέες προοπτικές που ανοίγονται με τις επικείμενες προσχωρήσεις, απαιτούν μια εποικοδομητική επανεξέταση της σύνθεσης της συμβουλευτικής επιτροπής για την επαγγελματική κατάρτιση και του οργανωτικού της πλαισίου. Το καταστατικό της συμβουλευτικής επιτροπής (63/688/ΕΟΚ) και η απόφαση 68/189/ΕΟΚ θα πρέπει συνεπώς να αντικατασταθούν και να καταργηθούν.(4) Η τριμερής δομή της συμβουλευτικής επιτροπής για την επαγγελματική κατάρτιση και τα καθήκοντά της θα πρέπει ουσιαστικά να διατηρηθούν, εισάγοντας όμως διάφορες αλλαγές ώστε να βελτιωθεί η λειτουργία της,ΑΠΟΦΑΣΙΖΕΙ:Άρθρο 11. Η συμβουλευτική επιτροπή για την επαγγελματική κατάρτιση (καλούμενη εφεξής "επιτροπή") αποτελείται από τρία μέλη ανά κράτος μέλος, ήτοι από έναν εκπρόσωπο ανά ομάδα συμφερόντων των εθνικών κυβερνήσεων, των συνδικαλιστικών οργανώσεων και των ενώσεων εργοδοτών.2. Κάθε κράτος μέλος δύναται να ορίσει ένα δεύτερο εκπρόσωπο της εθνικής κυβέρνησης. Ωστόσο, κάθε ομάδα συμφερόντων δικαιούται μια μόνον ψήφο ανά κράτος μέλος.3. Για κάθε μέλος διορίζεται ένα αναπληρωματικό μέλος.Με την επιφύλαξη του άρθρου 7 παράγραφος 3, το αναπληρωματικό μέλος παρίσταται στις συνεδριάσεις της επιτροπής μόνον εφόσον το μέλος το οποίο αναπληρώνει αδυνατεί να παραστεί.4. Τα μέλη της επιτροπής ορίζονται από τα κράτη μέλη και διορίζονται από την Επιτροπή.Τα κράτη μέλη προσπαθούν να εξασφαλίζουν την ισόρροπη εκπροσώπηση ανδρών και γυναικών στη σύνθεση της επιτροπής, καθώς και ότι διατίθεται το απαραίτητο φάσμα δεξιοτήτων για την εκτέλεση των καθηκόντων της επιτροπής.Άρθρο 21. Η επιτροπή έχει καθήκον να επικουρεί την Ευρωπαϊκή Επιτροπή κατά την εφαρμογή της κοινοτικής πολιτικής για την επαγγελματική κατάρτιση.2. Συγκεκριμένα, η επιτροπή παρέχει γνώμες στην Ευρωπαϊκή Επιτροπή σχετικά με τα εξής θέματα:α) θέματα γενικής σημασίας ή θέματα αρχής που αφορούν την επαγγελματική κατάρτιση·β) θέματα σχετικά με την προετοιμασία, την εφαρμογή, την αξιολόγηση και την αξιοποίηση των δραστηριοτήτων που ασκεί ή προγραμματίζει η Ευρωπαϊκή Επιτροπή στον τομέα της επαγγελματικής κατάρτισης.Προβαίνει επίσης σε ανταλλαγές απόψεων και εμπειριών όσον αφορά την επαγγελματική κατάρτιση.3. Η Επιτροπή παρέχει στην επιτροπή τις αναγκαίες πληροφορίες.Άρθρο 31. Η θητεία των μελών είναι τριετής. Η θητεία τους είναι ανανεώσιμη.2. Κατά τη λήξη της θητείας τους, τα μέλη εξακολουθούν να ασκούν τα καθήκοντά τους έως ότου αντικατασταθούν ή ανανεωθεί η θητεία τους.3. Η θητεία ενός μέλους δύναται να λήξει πριν από τη λήξη της τριετούς περιόδου λόγω της παραιτήσεως του/της ή κατόπιν ανακοίνωσης του ενδιαφερόμενου κράτους μέλους ότι λήγει η εν λόγω θητεία.Για το υπόλοιπο της θητείας, το μέλος αναπληρώνεται σύμφωνα με τη διαδικασία που προβλέπεται στο άρθρο 1.Άρθρο 41. Στο πλαίσιο της επιτροπής υπάρχουν τρεις ομάδες συμφερόντων, που απαρτίζονται από εκπροσώπους των εθνικών κυβερνήσεων, των συνδικαλιστικών οργανώσεων, και των ενώσεων των εργοδοτών, αντιστοίχως.2. Κάθε ομάδα συμφερόντων επιλέγει ένα από τα μέλη της ως εκπρόσωπό της.3. Κάθε ομάδα συμφερόντων ορίζει ένα συντονιστή που συμμετέχει στις συνεδριάσεις της επιτροπής, του Προεδρείου που συνιστάται σύμφωνα με το άρθρο 5, και της ομάδας συμφερόντων.Άρθρο 51. Συνιστάται ένα Προεδρείο το οποίο οργανώνει τις δραστηριότητες της επιτροπής.2. Το Προεδρείο αποτελείται από δύο το πολύ αντιπροσώπους της Ευρωπαϊκής Επιτροπής και από τους εκπροσώπους και τους συντονιστές που ορίζουν οι ομάδες συμφερόντων ή από τους αναπληρωτές τους όπως ορίζει ο εσωτερικός κανονισμός που αναφέρεται στο άρθρο 8.Άρθρο 61. Της επιτροπής προεδρεύει ο αρμόδιος για την Επαγγελματική Κατάρτιση Γενικός Διευθυντής της Ευρωπαϊκής Επιτροπής ή, εφόσον αυτός/ή κωλύεται, ο ένας εκ των διευθυντών της εν λόγω Γενικής Διεύθυνσης τον οποίον ορίζει ο Γενικός Διευθυντής. Ο πρόεδρος δεν συμμετέχει στην ψηφοφορία.2. Η επιτροπή συνεδριάζει τουλάχιστον δύο φορές ετησίως.3. Η επιτροπή συγκαλείται από τον πρόεδρο, είτε κατόπιν δικής του πρωτοβουλίας είτε κατόπιν αιτήματος τουλάχιστον του ενός τρίτου των μελών της.4. Ο πρόεδρος δύναται, κατόπιν δικής του/της πρωτοβουλίας, να καλέσει εμπειρογνώμονες που θα συμμετάσχουν σε συνεδριάσεις της επιτροπής.5. Η επιτροπή δύναται να συστήσει ομάδες εργασίας, σύμφωνα με τις διατάξεις του εσωτερικού κανονισμού που αναφέρεται στο άρθρο 8.6. Οι εκπρόσωποι οιασδήποτε ενδιαφερόμενης υπηρεσίας της Επιτροπής συμμετέχουν στις συνεδριάσεις της επιτροπής, του προεδρείου και των ομάδων εργασίας.7. Η Επιτροπή παρέχει υπηρεσίες γραμματείας στην επιτροπή, το προεδρείο και τις ομάδες εργασίας.8. Τα ακόλουθα πρόσωπα μπορούν να παρίστανται στις συνεδριάσεις της επιτροπής ως παρατηρητές:α) ο διευθυντής του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop), ή ένας εκπρόσωπος εξουσιοδοτημένος από αυτόν/αυτήν·β) ο διευθυντής του Ευρωπαϊκού Ιδρύματος Επαγγελματικής Κατάρτισης ή ένας εκπρόσωπος εξουσιοδοτημένος από αυτόν/αυτήν·γ) ένας εκπρόσωπος για κάθε ομάδα συμφερόντων των κρατών μελών του Ευρωπαϊκού Οικονομικού Χώρου.Ο πρόεδρος δύναται να επιτρέψει σε άλλα πρόσωπα να παρακολουθούν τις συνεδριάσεις της επιτροπής ως παρατηρητές.Άρθρο 71. Η γνώμη που εκφέρει η επιτροπή είναι έγκυρη μόνον εφόσον παρίστανται ή εκπροσωπούνται τα δύο τρίτα των μελών της που έχουν δικαίωμα ψήφου.2. Στις γνώμες της επιτροπής δηλώνονται οι λόγοι στους οποίους αυτές βασίζονται, εκφέρονται δε με απόλυτη πλειοψηφία εγκύρων ψήφων. Συνοδεύονται από γραπτή δήλωση των απόψεων που εξέφρασε η μειοψηφία, κατόπιν αιτήματος της.3. Ο εσωτερικός κανονισμός που αναφέρεται στο άρθρο 8 ορίζει συνοπτικές διαδικασίες λήψης αποφάσεων.Άρθρο 8Η επιτροπή, αφού λάβει την γνώμη της Ευρωπαϊκής Επιτροπής, θεσπίζει τον εσωτερικό της κανονισμό στον οποίο καθορίζονται οι πρακτικές ρυθμίσεις για τις δραστηριότητές της.Άρθρο 9Σύμφωνα με το άρθρο 287 της συνθήκης, απαιτείται από τα μέλη της επιτροπής να μην αποκαλύπτουν τις πληροφορίες στις οποίες έχουν αποκτήσει πρόσβαση μέσω των δραστηριοτήτων της επιτροπής, του προεδρείου ή των ομάδων εργασίας, εφόσον η Επιτροπή τα ενημερώσει ότι η γνώμη που ζητείται ή το θέμα που θίγεται είναι εμπιστευτικής φύσεως.Στις περιπτώσεις αυτές, στις σχετικές συνεδριάσεις συμμετέχουν μόνον τα μέλη της επιτροπής και οι εκπρόσωποι της Επιτροπής.Άρθρο 10Το καταστατικό της συμβουλευτικής επιτροπής για την επαγγελματική κατάρτιση (63/688/ΕΟΚ) και η απόφαση 68/189/ΕΟΚ καταργούνται κατά την ημερομηνία δημοσίευσης της παρούσας απόφασης.Άρθρο 11Η παρούσα απόφαση αρχίζει να παράγει αποτελέσματα από την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες, 26 Φεβρουαρίου 2004.Για το ΣυμβούλιοΟ ΠρόεδροςN. Dempsey(1) ΕΕ 63 της 20.4.1963, σ. 1338/63.(2) ΕΕ 190 της 30.12.1963, σ. 3090/63· καταστατικό όπως τροποποιήθηκε από την απόφαση 68/189/ΕΟΚ (ΕΕ L 91 της 12.4.1968, σ. 26).


Avis juridique important

|

31981D0516

81/516/Ευρατόμ, ΕΟΚ: Απόφαση τού Συμβουλίου τής 15ης Ιουνίου 1981 περί διορισμού ενός μέλους τής Οικονομικής καί Κοινωνικής Επιτροπής

Επίσημη Εφημερίδα αριθ. L 195 της 18/07/1981 σ. 0046

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 15ης Ιουνίου 1981  περί διορισμού ενός μέλους της Οικονομικής και Κοινωνικής Επιτροπής  (81/516/Ευρατόμ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 193 έως 195,  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως τα άρθρα 165 έως 167,  τη σύμβαση σχετικά με ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,  την απόφαση του Συμβουλίου της 19ης Σεπτεμβρίου 1978 σχετικά με το διορισμό, για την περίοδο που λήγει στις 18 Σεπτεμβρίου 1982, των μελών της Οικονομικής και Κοινωνικής Επιτροπής,  Εκτιμώντας ότι μετά την παραίτηση του δρα P. Bukman, η οποία κοινοποιήθηκε στο Συμβούλιο στις 28 Ιανουαρίου 1981, έχει κενωθεί μία έδρα μέλους της παραπάνω επιτροπής,  Έχοντας υπόψη τις υποψηφιότητες που υποβλήθηκαν στις 13 Μαΐου 1981,  Αφού πήρε τη γνώμη της Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:  Άρθρο μόνο  Ο κ. J. van Veen διορίζεται μέλος της Οικονομικής και Κοινωνικής Επιτροπής σε αντικατάσταση του δρα P. Bukman για το υπόλοιπο της θητείας του τελευταίου, δηλαδή μέχρι τις 18 Σεπτεμβρίου 1982.  Έγινε στο Λουξεμβούργο, στις 15 Ιουνίου 1981.  Για το Συμβούλιο  Ο Πρόεδρος  G. BRAKS


title: 74/219/ΕΟΚ: Απόφαση τής Επιτροπής τής 29ης Μαρτίου 1974 περί τής Συμβουλευτικής Επιτροπής Λιπαρών Ουσιών

text:
210                                    Επίσημη ' Εφημερίδα τών Ευρωπαϊκών Κοινοτήτων
374D0219
'Αριθ . N 123/ 16                    ' Επίσημη Εφημερίδα τών Ευρωπαϊκών Κοινοτήτων                     6.5.74
                                                ΑΠΟΦΑΣΗ ΤΗΣ ΕΠΙΤΡΟΠΗΣ
                                                   της 29ης Μαρτίου 1974
                                   περί της Συμβουλευτικής Επιτροπής Λιπαρών Ουσιών
                                                        (74/219/ΕΟΚ)
                H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
                Έχοντας υπόψη :
                τή συνθήκη περί Ιδρύσεως της Ευρωπαϊκής Οικονομικής Κοινότητος,
                 Εκτιμώντας :
                ότι συνεστήθη Συμβουλευτική ' Επιτροπή Λιπαρών Ουσιών μέ τήν άπόφαση της Επιτρο
                πής της 9ης ' Ιουνίου 1967 Ο - ότι ή άπόφαση αύτή καταργήθηκε καί άντικαταστάθηκε
                άπό τήν άπόφαση της 1ης Φεβρουαρίου 1971 (2), της οποίας τό κείμενο άντικαταστάθηκε μέ
                τήν άπόφαση της 31ης ' Οκτωβρίου 1973 (3)-
                δτι αποδεικνύεται άναγκαία νέα τροποποίηση τοϋ κειμένου,
                ΑΠΟΦΑΣΙΖΕΙ :
                                                            Αρθρο 1
                Στό κείμενο τοϋ άρθρου 1 της άποφάσεως της ' Επιτροπής της 31ης ' Οκτωβρίου 1973 περι
                Συμβουλευτικής ' Επιτροπής Λιπαρών Ουσιών, τά άρθρα 3 καί 5 τροποποιούνται ώς έξής:
                    « Αρθρο 3
                    1.   H επιτροπή περιλαμβάνει πενήντα εξι μέλη .
                    2.  Οί εδρες κατανέμονται ώς άκολούθως :
                    α) Τμήμα "' Ελιές καί Παράγωγα Προϊόντα":
                       — εξι στούς παραγωγούς έλαιών καί έλαιολάδου ,
                       — τρεις στούς συνεταιρισμούς ελαιολάδου ,
                        — δύο στίς βιομηχανίες παραγωγής ελαιολάδου ,
                       — δύο στούς εμπορευόμενους ελαιόλαδο ,
                       — τρεις στούς έργαζόμενους στόν τομέα τής γεωργίας καί στόν τομέα τών ειδών
                            διατροφής,
                        — δύο στούς καταναλωτές·
                    β) Τμήμα " Έλαιοϋχοι Σπόροι καί Καρποί καί Παράγωγα Προϊόντα":
                       — δώδεκα στούς παραγωγούς έλαιούχων σπόρων,
                       — επτά στούς συνεταιρισμούς έλαιούχων σπόρων,
 C1) EE άριθ . 119 τής 20.6.1967, σ . 2343/67 .
 (2) EE άριθ . N 43 τής 22.2.1971 , σ . 42.
 (3) EE άριθ. N 355 τής 24.12.1973 , σ . 40 .
 ---pagebreak---                    Επίσημη Εφημερίδα τών Ευρωπαϊκών Κοινοτήτων                       211
     — έννέα στίς γεωργικές βιομηχανίες καί βιομηχανίες ειδών διατροφής και άλλες
         βιομηχανίες, δηλαδή :
        — πέντε στίς βιομηχανίες παραγωγής έλαίου εκτός τοϋ ελαιολάδου,
        — μία στίς βιομηχανίες μαργαρίνης,
        — μία στίς βιομηχανίες πού χρησιμοποιούν βρώσιμα έλαια ,
        — μία στίς βιομηχανίες πού χρησιμοποιούν βιομηχανικά έλαια,
        — μία στίς βιομηχανίες πού χρησιμοποιούν πλακοΰντες,
     — δύο στούς εμπορευόμενους έλαιούχους σπόρους,
     — δύο στούς εργαζόμενους στόν τομέα τής γεωργίας καί στόν τομέα τών είδών
         διατροφής,
     — εξι στούς καταναλωτές .
  "Αρθρο 5
  Κάθε τμήμα εκλέγει, γιά διάρκεια τριών έτών, εναν πρόεδρο καί εναν αντιπρόεδρο . Ή
  εκλογή πραγματοποιείται μέ πλειοψηφία τών δύο τρίτων τών παρόντων μελών .
  Τά τμήματα δύνανται, μέ τήν ϊδια πλειοψηφία, νά προσθέσουν καί άλλα μέλη στό
  προεδρείο . Στήν περίπτωση αύτή , τό προεδρείο περιλαμβάνει, εκτός τοΰ προέδρου,
  εναν τό πολύ άντιπρόσωπο άπό κάθε άντιπροσωπευόμενη οικονομική ομάδα στό πλαί
  σιο κάθε τμήματος .
  Τά προεδρεία προπαρασκευάζουν καί οργανώνουν τίς εργασίες τών τμημάτων .
  Οί πρόεδροι τών δύο τμημάτων άσκοΰν εναλλάξ, γιά τό ήμισυ τής διάρκειας τής
  θητείας, τήν προεδρεία τής επιτροπής.»
                                      "Αρθρο 2
Ή παρούσα άπόφαση αρχίζει νά ισχύει στίς 29 Μαρτίου 1974 .
Έγινε στίς Βρυξέλλες, στίς 29 Μαρτίου 1974.
                                                           Γιά τήν 'Επιτροπή
                                                              Ό Πρόεδρος
                                                         François-Xavier ORTOLI


title: 2010/547/ΕΕ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/210

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2008
   (2010/547/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (3), και ιδίως το άρθρο 21,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0090/2010),

               1.

               εγκρίνει το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2008·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 10.

      (2)  ΕΕ L 248 της 16.9.2002, σ. 1.

      (3)  ΕΕ L 53 της 22.2.2007, σ. 1.

      (4)  ΕΕ L 357 της 31.12.2002, σ. 72.


title: 78/902/ΕΟΚ: Απόφαση τού Συμβουλίου τής 30ής Οκτωβρίου 1978 περί κοινών προγραμμάτων καί προγραμμάτων γιά τό συντονισμό τής γεωργικής έρευνας

text:
 32                                 ' Επίσημη ' Εφημερίδα τών Εύρωπαϊκών Κοινοτήτων
378D0902
 10.11.78                           ' Επίσημη Εφημερίδα τών Εύρωπαϊκών Κοινοτήτων                      ' Αριθ. N 316/37
                                             ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                 της 30ης ' Οκτωβρίου 1978
               περί κοινών προγραμμάτων καί προγραμμάτων γιά τό συντονισμό της γεωργικής ερευνάς
                                                       (78/902/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                          μικότητα τοΰ έδάφους, λαμβάνοντας ιδίως υπόψη τίς
                                                                 ικανότητες φυτικής καί ζωικής παραγωγής καθώς καί
"Εχοντας ύπόψη :                                                 τίς δυνατότητες τής έπαναχρησιμοποιήσεως τών
                                                                 άπορριμμάτων τής γεωργίας καί τών γεωργικών μετα
τή συνθήκη περί ιδρύσεως της Ευρωπαϊκής Οικονομι                ποιητικών βιομηχανιών καί βιομηχανιών ειδών δια
κής Κοινότητος, καί ιδίως τό άρθρο 43,                           τροφής, καθορίζοντας τούς κατάλληλους τρόπους καλ
                                                                 λιέργειας καί κτηνοτροφίας σέ περιφερειακό έπίπεδο*
τήν πρόταση της ΈπιτροπήςΟ ,                                     ότι ή μελέτη τών λύσεων γιά τά προβλήματα αυτά
                                                                 λαμβάνει άκρως έπείγοντα χαρακτήρα σέ περίπτωση
τή γνώμη της Συνελεύσεως(2),                                     ενδεχομένης διευρύνσεως τής Κοινότητος· δτι οί ένέρ
                                                                 γειες αυτές, λόγω τοΰ είδικοΰ τους προσανατολισμού,
  Εκτιμώντας :                                                   θά συμβάλουν στήν άποκατάσταση τών φυσικών
                                                                 ισορροπιών πού έξασφαλίζουν άρμονική άνάπτυξη με
 ότι o κανονισμός (ΕΟΚ) 1728/74 τοΰ Συμβουλίου τής               ταξύ τών άτόμων καί τοΰ περιβάλλοντος τους·
 27ης ' Ιουνίου 1974 περί τοΰ συντονισμοΰ τής γεωργι
 κής ερευνάς (3) προβλέπει τό συντονισμό σέ κοινοτικό            δτι οί πρόοδοι τής ερευνάς στό πεδίο τής καταπολεμή
 επίπεδο τών έθνικών ενεργειών γεωργικής ερευνάς, μέ             σεως τών άσθενειών συμβάλλουν στήν έξάλειψη τών
 σκοπό νά συμβάλλει στήν πραγματοποίηση τών στό                 κυριοτέρων έμποδίων στήν έναρμόνιση τών νομοθε
 χων τής κοινής γεωργικής πολιτικής·                             σιών καί στό έμπόριο, τόσο στό ένδοκοινοτικό δσο καί
                                                                 στό έξωκοινοτικό, ζώων καί ζωικών προϊόντων δτι ή
 ότι τό άρθρο 5 τοΰ κανονισμού (ΕΟΚ) 1728/74 προβλέ             έλλειψη μιας τυποποιημένης κοινοτικής μεθόδου δια
 πει δτι τό Συμβούλιο άποφασίζει ειδικά μέτρα γιά τό             γνώσεως τής λευκώσεως τών βοοειδών συνιστά έμπό
 συντονισμό τών έθνικών ένεργειών έρευνας πού προο              διο στήν έλεύθερη κυκλοφορία τών έκτρεφομένων
 ρίζονται νά επιτρέψουν τήν ορθολογική οργάνωση τών              βοοειδών δτι ή ϋπαρξη στίς γειτονικές περιοχές τής
χρησιμοποιουμένων μέσων , τήν άποτελεσματική χρη                Κοινότητος διαρκών έστιών άφρικανικής πανώλης τών
 σιμοποίηση τών άποτελεσμάτων καί τόν προσανατο                 χοιροειδών άπειλεϊ συνεχώς τίς κοινοτικές έκτροφές·
λισμό σύμφωνα μέ τούς στόχους τής κοινής γεωργικής               δτι τά μέτρα πού άποβλέπουν στήν καθιέρωση μιας
πολιτικής, καθώς καί τήν έφαρμογή κοινών προγραμ                τυποποιημένης μεθόδου γιά τή διάγνωση τής λευκώ
 μάτων γιά τήν ένίσχυση ή γιά τή συμπλήρωση τών                  σεως τών βοοειδών καί στόν έλεγχο τής πανώλης τών
 προσπαθειών πού άναλαμβάνονται στά Κράτη μέλη σέ                χοιροειδών έκτός τοΰ έδάφους τής Κοινότητος άποδει
 τομείς πού έχουν ιδιαίτερη σημασία γιά τήν Κοι                 κνύονται ώς έκ τούτου άναγκαϊα· δτι, έξάλλου, άπαιτεΐ
 νότητα*                                                         ται μέριμνα γιά τή συστηματική έξάλειψη τών άπω
                                                                 λειών μεταξύ τών νεαρών ζώων διά τής άναπτύξεως
 δτι πολλές περιοχές τής Κοινότητος παρουσιάζουν                 μεθόδων έλέγχου περιγεννητικής παθολογίας·
 καθυστέρηση στήν άνάπτυξη καί δτι άναφύονται σο
 βαρά προβλήματα, ιδίως στίς μεσογειακές περι                   δτι στούς τομείς τής ζωικής καί φυτικής παραγωγής
 φέρειες καί σέ όρισμένες μειονεκτικές περιοχές, κατά            καί αυτής τών γεωργικών βιομηχανιών καί τών ειδών
 τήν έννοια τής οδηγίας 268/ 75/ΕΟΚ τοΰ Συμβουλίου               διατροφής διαπιστώνονται σοβαρές οικονομικές ζη
 τής 28ης ' Απριλίου 1975 περί τής ορεινής γεωργίας              μίες, πού έξαρτώνται άπό τίς μεθόδους διαχειρίσεως
 καί τής γεωργίας ορισμένων μειονεκτικών περιοχών (4)·           πού προκαλοΰν άνισορροπία, τόσο φυσιολογική καί
 t n πρέπει νά ληφθοΰν μέτρα γιά τίς περιοχές αύτές              παθολογική δσο καί οικολογική·
 <ατά τρόπο ώστε νά καθίσταται δυνατή ή καλύτερη
 χρησιμοποίηση τοΰ άνθρώπινου δυναμικοΰ καί νά ευ               δτι υπάρχει στήν Κοινότητα ένα σημαντικό έλλειμμα
 νοείται μία γενική κινητοποίηση όλων τών μεθόδων                σέ πρωτεΐνες φυτικής προελεύσεως· δτι διαπιστώθηκε
 πού έξασφαλίζουν ένα καλύτερο κέρδος άπό τή δυνα               μία ύποχρησιμοποίηση τοΰ δυναμικοΰ τών κτηνοτρο
                                                                 φών καί τών σιτηρών ώς άποδοτικοΰ μέσου διατροφής
 O EE άριθ. A 176 τής 25.7.1978, σ. 2.                           τών ζώων δτι όρισμένα προϊόντα θά ήταν δυνατό νά
 (2) ΕΕ άριθ. A 261 τής 6.11.1978, σ . 29.                       άντικατασταθοΰν άπό τήν παραγωγή πρωτεϊνούχων*
 (3) EE άριθ. N 182 της 5.7.1974, σ.1 .                          δτι ή προώθηση καί ή ένθάρρυνση τής παραγωγής
 Γ ) ΕΕ άριθ . N 128 τής 19.5.1975, σ . 1 .                      ζωοτροφών πρωτεϊνούχων καί σιτηρών μέ υψηλό στέ
 ---pagebreak---                                Επίσημη ' Εφημερίδα τών Εύρωπαϊκών Κοινοτήτων                              33
λεχος συνεπάγεται αύξηση τής άνά μονάδα άποδοτικό      τητες που πρεπει να τηρούνται στα πλαίσια τών κοινών
τητος τών καλλιεργειών πού υπάρχουν ήδη στήν Κοι       προγραμμάτων καί τών προγραμμάτων συντονισμού, τά
νότητα ή δύνανται νά υπάρξουν                            κριτήρια έπιλογής τών κέντρων ερευνάς καί τών ινστι
                                                         τούτων πού καλούνται νά συμμετάσχουν σέ ειδικές
δτι είναι σκόπιμο νά καθορίζεται άπό τήν άπόφαση        ενέργειες καί τόν προσανατολισμό τών προγραμμάτων
αυτή ή χρηματοδοτική παρέμβαση τής Κοινότητος,          κατά τήν έκτελεσή τους, άποφασίζονται σύμφωνα μέ τή
                                                         διαδικασία πού προβλέπεται στό άρθρο 8 του κανονι
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :                            σμού (ΕΟΚ) άριθ. 1728/74.
                                                         Ή ετήσια κατανομή καί ή χρηματοδοτική διαχείριση
                      Άρθρο 1                            τών σχετικών πιστώσεων γιά τά διάφορα προγράμματα
                                                         άποφασίζονται σύμφωνα μέ τήν ίδια διαδικασία.
1 . Τά κοινά προγράμματα ερευνάς καί τά προγράμ
ματα συντονισμού τών έρευνών σχετικά μέ τούς κοινω
νικοδιαρθρωτικούς στόχους, τήν εξάλειψη τών έμπο                              "Αρθρο 3
δίων στίς ένδοκοινοτικές συναλλαγές γεωργικών
προϊόντων, τήν άποτελεσματικότητα τής παραγωγής          Ή ' Επιτροπή έξασφαλίζει τήν εκτέλεση τών προγραμ
καί τών έναλλακτικών προϊόντων (άξιοποίηση τής           μάτων συντονισμού, όργανώνοντας σεμινάρια, συζη
παραγωγής ζωοτροφών) άποφασίζονται, όπως καθορί         τήσεις, επισκέψεις μελέτης, άνταλλαγές έρευνητών,
ζονται στό παρόν παράρτημα.                              επιστημονικές συνεδριάσεις έργασίας καθώς καί συλ
                                                         λέγοντας, άναλύοντας καί δημοσιεύοντας τά άποτελέ
2 . Τά προγράμματα προβλέπονται γιά μιά διάρκεια         σματα .
πέντε ετών, πού ύπολογίζεται άπό τήν 1η 'Ιανουαρίου
1979 .
                                                                               "Αρθρο 4
3 . Ή χρηματοδοτική συμμετοχή τής Κοινότητος γιά
τήν πραγματοποίηση τών προγραμμάτων άνέρχεται σέ         Ή ' Επιτροπή υποβάλλει έτησίως στή Συνέλευση καί
18 602 000 Ευρωπαϊκές Λογιστικές Μονάδες γιά πέντε       στό Συμβούλιο εκθεση έπί τών άποτελεσμάτων τών
ετη .                                                    δραστηριοτήτων πού άσκούνται στά πλαίσια τών σχε
                                                         τικών μέ τήν παρούσα άπόφαση προγραμμάτων καί έπί
Οί ετήσιες πιστώσεις καθορίζονται στά πλαίσια τής        τής χρησιμοποιήσεως τών χρηματοδοτικών μέσων πού
διαδικασίας τοϋ προϋπολογισμού .                         προορίζονται γι' αυτές τίς ένέργειες .
                                                         "Εγινε στό Λουξεμβούργο, στίς 30 'Οκτωβρίου 1978.
                      Άρθρο 2
                                                                                Γιά το Συμβούλιο
                                                                                Ό Πρόεδρος
Οί λεπτομέρειες έφαρμογής τής παρούσας άποφάσεως
οί όποιες άφοροΰν ιδίως τίς έπιστημονικές προτεραίο                                        J. ERTL
 ---pagebreak--- 34                        ' Επίσημη ' Εφημερίδα τών Ευρωπαϊκών Κοινοτήτων
                                             ΠΑΡΑΡΤΗΜΑ
                                           ΕΙΔΙΚΟΙ ΣΤΟΧΟΙ
   A. ΚΟΙΝΩΝΙΚΟΔΙΑΡΘΡΩΤΙ ΚΟΙ ΣΤΟΧΟΙ
    1 . Πρόγραμμα γιά τήν καταλληλότητα τοΰ εδάφους καί τήν αγροτική άνάπτυξη
        — " Ερευνα γιά τή φυσική καταλληλότητα τοΰ έδάφους (γεωργία, δασοκομία, βοσκότοποι).
        — Ειδικά προβλήματα τών μειονεκτικών περιφερειών :
           — συστήματα σχετικά μέ τή δασοκομία καί τούς βοσκοτόπους, έξισορροπημένες σχέσεις
               μεταξύ δασών καί βοσκοτόπων, λαμβανομένων ύπόψη τών δυνατοτήτων έκτεταμένης
               εκτροφής ζώων, τής άποκαταστάσεως τής άγριας πανίδος καί τής προλήψεως τών πυρ
               καγιών.
        — ' Εκτίμηση τών μέσων διαχειρίσεως τών πόρων τού έδάφους καί τών υδάτων.
        — Μέτρα προστασίας καί διατηρήσεως τών πόρων τού έδάφους καί τών ύδάτων .
        — Περιφερειακά πρότυπα χωροταξικής .
        — Σχέσεις άτομου - περιβάλλοντος .
    2 . Πρόγραμμα γιά τή μεσογειακή γεωργία
        — Νέες μέθοδοι έκμεταλλεύσεως τών έλλειμματικών γεωργικών πόρων.
        — Συστηματική ερευνά τών έπιλογών παραγωγής γιά τήν άνάπτυξη , τήν άνανέωση τών ποικιλιών
           καί τή μετατροπή τής παραγωγής τών μεσογειακών ζωνών.
        — Βελτίωση τής παραγωγικότητος τών ύπαρχουσών καλλιεργειών (συμπεριλαμβανομένων καί
           τών μονίμων βοσκοτόπων).
    3 . Πρόγραμμα γιά τά απόβλητα τής γεωργικής βιομηχανίας καί τά λύματα τής εντατικής έκτροφής
        ζώων
        — Βελτίωση τών καλλιεργειών μετά τή διάχυση κόπρου καί μελέτη τών μακροπροθέσμων έπι
           πτώσεων πού όφείλονται στή διάχυση αυτή έπί τοΰ περιβάλλοντος :
           — έπεξεργασία καί έπέκταση τοΰ μαθηματικοΰ πρότυπου καί τών συναφών έρευνών μέ σκοπό
               τόν καλύτερο δυνατό ελεγχο τής δυνατότητος αύτοκαθάρσεως τοΰ έδάφους (ιδίως μακρο
               πρόθεσμες έπιπτώσεις καί «ιχνοστοιχεία»).
        — Τεχνολογικά προβλήματα πού δημιουργούνται άπό τή διάχυση κόπρου καί ή έπίδρασή της
            στό περιβάλλον (άτμόσφαιρα, έδαφος, ύδατα).
        — Χαρακτηρισμός καί καταπολέμηση τών όσμών πού έκπέμπονται κατά τή διάχυση κόπρου καί
            κατά τόν σταυλισμό τών ζώων.
   B. ΕΞΑΛΕΙΨΗ ΤΩΝ ΕΜΠΟΔΙΩΝ ΣΤΙΣ ΕΝΔΟΚΟΙΝΟΤΙΚΕΣ ΓΕΩΡΓΙΚΕΣ ΑΓΟΡΕΣ
    4 . Πρόγραμμα ζωοπαθολογίας:
        — Προστασία τών ζώων (ιδίως τών χοιροειδών καί βοοειδών) άπό τίς περί τή γέννηση άσθένειες,
           τίς άσθένειες τοΰ πεπτικού συστήματος, τίς άναπνευστικές διαταραχές καί μελέτη τών οικονο
           μικών έπιπτώσεών τους στή διαχείριση τής έπιχειρήσεως .
        — Προβλήματα πού τίθενται άπό τήν άποθεματοποίηση , τή μεταφορά καί τή διάχυση κόπρου γιά
           τήν ποιότητα τών ειδών διατροφής, ζωικής καί φυτικής προελεύσεως: μελέτη τών έπιπτώσεών
           τους στή v υγεία τών άνθρώπων καί τών ζώων (μεταδοτικές άσθένειες).
        — Λεύκωση βοοειδών: έπεξεργασία ένός έναρμονισμένου συστήματος έλέγχου τής άσθένειας
           αύτής πού νά έπιτρέπει τήν έλεύθερη κυκλοφορία τών ζώων καί τοΰ κρέατος στήν άγορά .
        — ' Αφρικανική πανώλη χοιροειδών : καθιέρωση ένός συστήματος έλέγχου καί διαγνώσεως τής
           άφρικανικής πανώλης χοιροειδών έκτός τοΰ έδάφους τής Κοινότητος, κατά τρόπο ώστε νά
           προλαμβάνεται κάθε μόλυνση έντός τής Κοινότητος καί νά έξασφαλίζεται ή διατήρηση τής
           ελεύθερης κυκλοφορίας τών χοιροειδών καί τοΰ χοιρείου κρέατος στήν άγορά .
 ---pagebreak---                        Επίσημη Εφημερίδα τών Εύρωπαϊκών Κοινοτήτων                                35
Γ. ΑΠΟΤΕΛΕΣΜΑΤΙΚΟΤΗΣ ΤΗΣ ΠΑΡΑΓΩΓΗΣ
 5. Πρόγραμμα γιά τή βελτίωση τής παραγωγικότητος τών άγελων βοοειδών γιά κρεατοπαραγωγή τής
     Κοινότητος
     .— ' Αλληλεπίδραση μεταξύ τοϋ γονοτύπου καί τών συνθηκών διατροφής καί διαχειρίσεως στήν
         επιχείρηση .
      — Καλύτερη δυνατή χρησιμοποίηση τών πόρων τών μειονεκτικών περιοχών.
      — Αύξηση τοϋ βαθμού άναπαραγωγικότητος στήν άγέλη βοοειδών γιά κρεατοπαραγωγή .
      — Βελτίωση τής ποιότητος τών σφαγίων καί τοϋ κρέατος .
      — ' Επίδραση τών άποτελεσμάτων τοΰ «στρες» (ψυχικής έντάσεως) καί τών συνθηκών έκτροφής
         στήν παραγωγικότητα τοΰ ζωικού κεφαλαίου βοοειδών.
 6. Πρόγραμμα γιά τίς βιολογικές μεθόδους καταπολεμήσεως
      — Μελέτες γιά όρθολογικότερη χρήση τών φυτοφαρμάκων βάσει μιάς καλύτερης γνώσεως τής
          βιολογίας τών παρασίτων.
      — Προοδευτική ύποκατάσταση τών χημικών φυτοφαρμάκων μέ μέσα τά όποια είναι λιγότερο
          επιβλαβή γιά τό περιβάλλον καί καταναλώνουν λιγότερη ένέργεια.
 7 . Πρόγραμμα γιά τίς μεθόδους καί τά μέσα πού πρέπει νά άναπτυχθοδν γιά τή βελτίωση τής
      αντιστάσεως τών φυτών στίς άσθένειες καί στίς πιέσεις τοΰ περιβάλλοντος
      — Γενετικές βελτιώσεις τών φυτών έν δψει μιδς μακροχρόνιας άντιστάσεως κατά τών άσθενειών .
      — Βελτίωση τών προσπαθειών συντονισμού γιά καλύτερη χρήση τών τραπεζών γονιδίων .
 8. Πρόγραμμα σχετικό μέ τή γεωργία καί τή διατροφή
      — 'Αναζήτηση νέων άγορών γιά τά πλεονάζοντα προϊόντα.
      — Ποιοτική πλευρά τών προϊόντων τής άγορδς.
 9. Πρόγραμμα γιά τήν άσθένεια τής φτελιάς
      — Δοκιμή πρότυπο γιά τό συντονισμό σέ προβλήματα τών άσθενειών τών δένδρων.
Δ. ΕΝΑΛΛΑΚΤΙΚΑ ΠΡΟΪΟΝΤΑ (ΑΞΙΟΠΟΙΗΣΗ ΤΗΣ ΠΑΡΑΓΩΓΗΣ ΖΩΟΤΡΟΦΩΝ)
10. Πρόγραμμα γιά τή βελτίωση τής παραγωγής φυτικών πρωτεϊνών
      — "Ερευνα γιά τή βελτίωση τών όσπριων καί τών κτηνοτροφικών όσπριοειδών.
      — "Ερευνα γιά τή βελτίωση τών κυριοτέρων καλλιεργειών έλαιούχων.
      — "Ερευνα γιά τή βελτίωση τών κτηνοτροφικών άγρωστοειδών,
       — Συγκομιδή , κατεργασία καί διατήρηση τών κτηνοτροφικών άγρωστοειδών καί όσπριοειδών.


Avis juridique important

|

32003D0625(01)

Απόφαση του Συμβουλίου της 16ης Ιουνίου 2003 για το διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)

Επίσημη Εφημερίδα αριθ. C 148 της 25/06/2003 σ. 0001 - 0001

Απόφαση του Συμβουλίουτης 16ης Ιουνίου 2003για το διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)(2003/C 148/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,'Εχοντας υπόψη:τη συνθήκη περί ιδρύσεως της Ευρωπαϊκής Κοινότητας,τον κανονισμό (ΕΚ) αριθ. 40/94 του Συμβουλίου της 20ής Δεκεμβρίου 1993 για το κοινοτικό σήμα(1), και ιδίως τα άρθρα 120 και 131,την πρόταση που υπέβαλε το Διοικητικό Συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 10 Απριλίου 2003,ΑΠΟΦΑΣΙΖΕΙ:Άρθρο μόνοΗ θητεία του κ. Walter PEETERS, ο οποίος γεννήθηκε στο Turnhout (Βέλγιο) στις 14 Ιουλίου 1944, ως μέλους τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) ανανεώνεται για την περίοδο 1ης Ιουλίου 2004 έως 30 Ιουνίου 2009.'Εγινε στο Λουξεμβούργο, στις 16 Ιουνίου 2003.Για το ΣυμβούλιοΟ ΠρόεδροςG. Papandreou(1) ΕΕ L 11 της 14.1.1994, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).